ការសំភាសរបស់ លោកពូ ញ្ញ៉ែម នល

ក៖ អ្នកធ្វើការសំភាសន៏ដោយរូបខ្ញុំបាទ គីម ម៉េង

ខ៖ អ្នកដែលត្រូវបានគេសំភាសន៏មានឈ្មោះលោកពូ ញ្ញ៉ែម នល

*ប្រវត្តិសង្ខេបរបស់លោកពូ ញ្ញ៉ែម នល*

*លោកពូ ញ្ញ៉ែម នល គាត់មានអាយុ ឆ្នាំ​៥៨ ក្នុងឆ្នាំ ២០១៩ ៕ គាត់មានបទាំងប្អូនងអស់ចំនួន ៣នាក់ ៕ លោកពូមាន ទីលំនៅបច្ចុប្បន្នគាត់ នៅភូមិពៀមឧញ្ញ៉ាអ៊ុង ឃុំ ពៀមឧញ្ញ៉ាអ៊ុង ស្រុកល្វាអែម ខេត្ត​ កណ្ដាល ៕*

ក៖ ចឹងជាដំបូងជំរាសួរអ្នកមីងខ្ញុំបាទមកពីរខាងសាកលវិទ្យាល័យបីបាយយូនៃសហរដ្ធអាមេរិចហើយមានការអញ្ជើញអ្នកមីងដើម្បីចង់សូមសំភាសន៏អ្នកមីងពីជីវិប្រវត្តិរបស់អ្នកមីងខ្លះដែលអ្នកមីងបានរស់នៅក្នុងជំនាន់ប៉ុលពតថាតើអ្នកមីងបានរស់នៅក្នុងជំនាន់មានភាពលំបាកយ៉ាងមិចខ្លះឬក៏ស្រួលដែលរឺទេ បាទហើយចឹងប្រហែលជាខ្ញុំចង់សួមលោកយាយដើម្បីសំភាសន៏អ្នកមីងអំពីជីវិតរបស់អ្នកមីងបន្ដិចបានដែលរឺទេអ្នកមីង ???

ខ៖ បាទៗបានប្រសិនជានិយាយអំពីជីវិតតស៊ូរបស់ខ្ញុំបាទបាន ៕

ក៖ បាទចឹងអរគុណច្រើនមែនទែនលោកពូហើយចឹងសំរាប់ថ្ងៃដែលខ្ញុំសំភាសន៏លោកពូគឺជាថ្ងៃ ទី១៥​ ខែ ០៣​ ឆ្នាំ ២០១៩ ហើយសំភាសន៏ដោយខ្ញុំបាទឈ្មោះ គីម ម៉េង ហើយចឹងសំរាប់លោកពូថាតើមានឈ្មោះអ្វីដែលទៅលោកពូ ???

ខ​៖ បាទនិយាយទៅសំរាប់ខ្ញុំមានឈ្មោះថា ផ៉ៅ ពី បាទសំរាប់នៅក្នុងជំនាន់ លុន ណល នឹងគឺខ្ញុំមានឈ្មោះថា នល ហើយនិយាយទៅគឺខ្ញុំបានប្ដូរឈ្មោះច្រើននឹងគឺថាចេះសំរាប់នៅក្នុងជំនាន់ប៉ុលពតនឹងគឺឪពុកហើយនឹងម្ដាយរបស់ខ្ញុំនឹងគឺគាត់បានដាក់ឈ្មោះអោយខ្ញុំនឹងគឺ នល ហើយនៅពេលដែលនៅក្នុងជំនាន់ប៉ុលពតនឹងគឺជាពួកខ្មែរក្រហមនឹងនៅក្នងឆ្នាំ ១៩៧៥ នឹងគឺពួកវានឹងថាអោយខ្ញុំនឹងមានឈ្មោះដូចជាប្រធាននាធតិដីចឹងហាស​ ហើយដល់ពេលចឹងគឺគេបានហៅឈ្មោះខ្ញុំមួយទៀតថា អា ខ្មៅៗ រហូតមកដល់សព្វថ្ងៃនេះមកចឹងហាសបាទ ពីព្រោះអីនឹងគឺគេខ្លះពួកប៉ុលពតនឹងគឺបានយកយើងនឹងទៅវៃចោលចឹងហាសបាទ ៕

ក៖ បាទហើយចឹងបានន័យថាសំរាប់នៅក្នុងជំនាន់មុនសំរាប់លោកពូមានឈ្មោះថា នល មែនដែលរឺទេលោកពូ ???

ខ៖ បាទៗ ៕

ក៖ បាទហើយចឹងសំរាប់ពេលលូវនឹងគឺលោកពូបានប្ដូរឈ្មោះហើយមែនដេលរឺទេលោកពូ ???

ខ៖ បាទគឺខ្ញុំបានប្ដូរឈ្មោះថា ពីមុននឹងគឺខ្ញុំមានឈ្មោះថា ម៉ៅ ហើយដល់ពេលឪពុករបស់ខ្ញុំក៏បានដាក់ឈ្មោះអោយខ្ញុំថា ញ្ញ៉ែម នល ហើយសំរាប់ខ្ញុំបានរស់នៅខាងភ្នំពេញ ហើយសំរាប់ស្រុកកំណើតដែលខ្ញុំបានកើតនឹងគឺនៅខាងបឹងត្របែក នៅខាងភ្នំពេញរបស់យើងនឹងចឹងហាសបាទ នឹងសំរាប់ជំនាន់ លុន ណល នៅជំនាន់របស់សម្ដេច សីហនុ នឹងហាសបាទ ហើយនៅពេលដែលនៅក្នុងឆ្នាំ ១៩៧៥ នឹងគឺគេបានជំលៀសខ្ញុំនឹងអោយទៅរស់នៅខាងខេត្ត បាត់ដំបង ចឹងហាសបាទ ហើយសំរាប់អ្នកមីងមុននឹងគឺគាត់នៅខាងខេត្ត បាត់ដំបង នឹងនៅខាងស្រុកមោង ចឹងហាសបាទនៅជាប់ខេត្ត ពោធិ៏សាត់ ហើយនៅពេលដែលយើងបានមកដល់ភ្នំពេញនឹងនៅក្នុងជំនាន់នឹងគឺឪពុកហើយនឹងម្ដាយរបស់ខ្ញុំបានស្លាប់អស់ហើយនៅក្នុងជំនាន់នឹងចឹងហាសបាទ ពីព្រោះអីនឹងគឺគេបានបង្អកបាយពួកគាត់នៅក្នុងឆ្នាំ ១៩៧៧ ហើយដល់ពេលដែលពួកគាត់អត់មានសំរាប់ហូបចឹងក៏ពួកគាត់បានស្លាប់អស់ទាំងអស់គ្នាតែម្ដងចឹងទៅហាសបាទ ពីព្រោះអីនឹងសំរាប់នៅក្នុងជំនាន់នឹងឪពុកហើយនឹងម្ដាយរបស់ខ្ញុំនឹងគឺពួកគាត់នៅខាងទាហ៊ានរំដោះដែលចឹងហាសបាទ ហើយនៅពេលដែលបែកពីភ្នំពេញចឹងទៅក៏គេបានរំសាយ ហើយនៅពេលដែលគេបានរំសាយក៏គេបានជំលៀសគាត់អោយទៅរស់នៅខាងខេត្ត បាត់ដំបង ហើយគេក៏បានវៃពួកគាត់ចោលទាំងអស់តែម្ដងហាសបាទ ហើយដល់ពេលចឹងក៏ពួកគាត់បានស្លាប់តែម្ដងហាសបាទ​ហើយសំរាប់បងប្អូនរបស់ខ្ញុំម្នាក់ទៀតនឹងគឺគាត់បានបែកគ្នានៅក្នុងឆ្នាំ​១​ ១៩៧៥ ទៀតចឹងហាសបាទហើយមកដល់លូវនឹងគឺគាត់ប្រហែលជាបានស្លាប់បាត់ហើយ ពីព្រោះអីនឹងគឺយើងមិនដែលបានឃើញគាត់នោះទេហាសបាទ ៕

ក៖ បាទនិយាយទៅសំរាប់បងប្អូនរបស់លោកពូគឺគាត់គ្រាន់តែបាត់ដំណឹងនោះទេ តែមិនទាន់ប្រាកដថាគាត់បានស្លាប់នោះទេមែនដែលរឺទេលោកពូ ???

ខ៖ បាទ​និយាយទៅគឺវាបានបាត់ដំណឹងតាំងពីពួកយើងនៅក្នុងជំនាន់សង្គ្រាមចឹងហាស ហើយនិយាយទៅតាំងពីបែកឆ្នាំ ១៩៧៥ មកម្លេសហាសបាទ ពីព្រោះអីនឹងឆ្នាំ ១៩៧៥ នឹងគឺយើងបានបែកភ្នំពេញចឹងហាសបាទ និយាយទៅគឺយើងបានបែក ថ្ងៃទី ១៧ ខែ មេសា ចឹងហាសបាទ ៕

ក៖ បាទហើយចឹងសំរាប់លោកពូថាតើលោកពូលូវមានអាយុប៉ុន្មានឆ្នាំហើយដែលទៅលោកពូ ???

ខ៖ បាទនិយយាទៅសំរាប់ខ្ញុំមានអាយុ ៥៨ ឆ្នាំហើយហាសបាទ ហើយសំរាប់បងរបស់ខ្ញុំគឺប្រហែលជាស្លាប់អស់ហើយ ហើយសំរាប់ខ្ញុំគឺខ្ញុំជាកូនពៅគេទាំងអស់ចឹងហាសបាទ ៕

ក៖ បាទហើយចឹងសំរាប់វថាតើលោកពូមានបងប្អុនទាំងអស់ចំនួនប៉ុន្មាននាក់ដែលទៅលោកពូ​???

ខ៖ បាទនិយាយទៅសំរាប់ខ្ញុំគឺខ្ញុំមានបងប្អូនទាំងអស់ចំនួន ៣ នាក់នោះទេហាសបាទ ៕

ក៖ បាទចឹងសំរាប់លោកពូថាតើលោកពូគឺជាកូនទីប៉ុន្មានដែលទៅលោកពូ ???

ខ៖ បាទសំរាប់ខ្ញុំគឺខ្ញុំជាកូនពៅគេហាសបាទ ហើយសំរាប់បងទី២របស់ខ្ញុំនឹងគឺត្រូវបានពួកប៉ុលពតគេបានយកទៅវៃហើយនឹងសំលាប់បាត់ហើយហាសបាទ​ ហើយសំរាប់បងប្អូនរបស់ខ្ញុំទាំង៣នាក់នឹងគឺមាន ប្រុស ២នាក់ហើយនឹងស្រីចំនួន១ម្នាក់ចឹងហាសបាទ ហើយសំរាប់បងស្រីនឹងគឺគាត់ជាបងគេបង្អស់ចឹងហាសបាទ ។

ក៖ បាទហើយចឹងសំរាប់បងប្អូនរបស់លោកពូថាតើពួកគាត់មានឈ្មោះអ្វីដែលទៅលោកពូសំរាប់បងគេបង្អស់លោកពូ ??

ខ៖ បាទសំរាប់បងស្រីគេបង្អស់គាត់មានឈ្មោះថា ញ្ញ៉ែម ឡៃ នឹងសំរាប់បងទី១របស់ខ្ញុំ ហើយសំរាប់បងទី២របស់ខ្ញុំគឺគាត់មានឈ្មោះថា ញ្ញ៉ែម ចាន់ ហើយគាត់ភេទប្រុសដូចជាខ្ញុំចឹងហាសបាទ ហើយបន្ទាប់មកនឹងគឺខ្ញុំជាកូនពៅគេទី៣មានឈ្មោះថា ញ្ញ៉ែម នល ហៅក្រៅពូម៉ៅ ចឹងហាសបាទ ពីព្រោះអីនឹងគឺថានៅពេលដែលគេបានលឺឈ្មោះរបស់ខ្ញុំនឹងគឺគេខ្លាចថាយើងទៅដល់មូលដ្ធានរបស់គេនឹងនៅពេលដែលយើងបានដាក់ឈ្មោះចឹងគឺគេបានស្អប់យើងខ្លាំងណាស់ហាសពីព្រោះអីនឹងឈ្មោះរបស់យើងនឹងនៅក្នុងជំនាន់ លុន ណល ចឹងហាសបាទ ហើយដល់ពេលចឹងគឺគេបានអាណិតខ្ញុំក៏គេបានហៅឈ្មោះរបស់ខ្ញុំថា ម៉ៅៗ នឹងតែម្ដងហាសបាទ ហើយសំរាប់ឈ្មោះនឹងគឺគេបានហៅជាប់រហូតមកដល់លូវនឹងតែម្ដងហាសបាទ ពីព្រោះអីនឹងនៅពេលដែលឪពុកហើយនឹងម្ដាយរបស់ខ្ញុំបានស្លាប់អស់ចឹងក៏ខ្ញុំបានសុំគេដើម្បីរស់នៅជាមួយគេចឹងហាសបាទ ហើយដល់ពេលចឹងគឺគេបានអាណិតយើងចឹងទៅក៏គេបានអោយយើងនឹងរស់នៅជាមួយនឹងគេតែម្ដងហាសបាទ ហើយនៅពេលដែលគេបានអោយយើងនឹងបានរស់នោជាមួយគេហើយចឹងគឺខ្ញុំបានរស់នៅជាមួយគេនឹងគឺបានប្រហែលជាប៉ុន្មានខែចឹងទៅក៏គេបានអោយខ្ញុំនឹងទៅធ្វើជាទាហ៊ានតែម្ដងហាសបាទ ហើយនៅក្នុងឆ្នាំ​ ១៩៩៣​ នឹងគឺគេបានសាយអំពីពត័មាន​ហើយនៅពេលដែលយើងនឹងបានធ្វើជាទាហ៊ានចឹងគឺយើងអាចទៅរកគ្រួសាររបស់យើងបានចឹងហាសបាទ ពីព្រោះអីនឹងសំរាប់នៅក្នុងជំនាន់នឹងគឺយើងជាកូនកព្រាហាសហើយក៏គ្មានឪពុកហើយនឹងម្ដាយដែលចឹងហាសបាទ ហើយយើងមានឪពុកហើយនឹងម្ដាយណាដែលបានរស់នៅជាមួយយើងចឹងហាសបាទ គឺមានតែពួកទាហ៊ានដែលគាត់បានរស់ជាមួយយើងចឹងហាសបាទនៅពេលដែលយើងបានចេញមកនឹងហាសបាទ ពីព្រោះអនឹងនៅពេលដែលយើងនឹងរស់នៅជាមួយនឹងគេគឺមានភាពពិបាកខ្លាំងណាស់ហាសបាទ ៕

ក៖ បាទហើយចឹងនៅពេលដែលរស់នៅបែកពីឪពុកហើយនឹងម្ដាយរបស់លោកពូចឹងថាតើលោកពូអត់បានទៅសួរ អ៊ុំ ពូ មីង លោកយាយ ហើយនឹងលោកតា ដែលគាត់បានរស់នៅជាមួយឪពុកហើយនឹងម្ដាយរបស់លោកពូអត់បានសួរពួកគាត់នោះទេមែនដែលរឺទេលោកពូ រឺក៏យ៉ាងមិចដែលទៅលោកពូ ???

ខ៖ បាទនិយាយទៅសំរាប់ អ៊ុំ ពូក មីង លោកយាយ ហើយនឹងលោកតា ទាំងអស់នឹងយើងមិនបានស្គាល់ពួកគាត់ទៀតនឹងហាសបាទ ហើយនៅពេលដែលយើងទៅដល់នឹងគឺមានតែលោកយាយនោះទេ ហើយសំរាប់លោកយាយគឺគាត់បានស្លាប់នៅក្នុងខេត្ត បាត់ដំបង ទៀតចឹងហាសបាទ ហើយនិយាយទៅគឺគាត់បានរស់នៅតាំងពីយូរណាស់ហើយចឹងហាសបាទ ហើយគាត់រស់នៅនឹងគឺតាំងពីកាត់ទាហ៊ានទៀតនឹងហាស ហើយយើងមិនបានដឹងថានៅក្នុងឆ្នាំប៉ុន្មាននោះទេហាសបាទ និយយាទៅគឺមុនពួកកាត់ទាហ៊ាននឹងទៀតចឹងហាសបាទ ហើយបានមីងរបស់ខ្ញុំមានគាត់បានរស់នៅខាងស្រុកមោងនឹងគឺគាត់បានប្រាប់ខ្ញុំចឹងហាសបាទហើយគាត់ត្រូវជាជីទូតមួយរបស់ខ្ញុំ រឺក៏គាត់ត្រូវជាម្ដាយមីង រឺក៏យ៉ាងមិចគឺយើងតែងតែហៅគាត់ថា មីងៗ ចឹងហាសបាទ ហើយគាត់បានប្រាប់ខ្ញុំថាសំរាប់លោកពូរបស់ហែងនឹងគឺគាត់នៅ រស់នោះទេ ហើយនៅពេលដែលលឺថាគាត់នៅរស់ចឹងទៅក៏ខ្ញុំបានទៅរកពួកគាត់ ហើយនៅពេលដែលយើងបានទៅរកគាត់នឹងក៏គាត់នៅរស់មែនចឹងហាសបាទ ហើយសំរាប់គាត់បានធ្វើការងារធំដែលចឹងហាសគឺគាត់បានធ្វើការងារហើយនឹងពាក់សាក់៥ដែលចឹងហាសបាទ តែសំរាប់គាត់គឺគាត់មិនបានស្លាប់នោះទេ គឺបានស្លាប់តែពួកនាក់ផ្សេងចឹងហាសបាទ ហើយសំរាប់គាត់រហូតមកដល់លួវនឹងគឺអាយុរបស់គាត់គឺវែងខ្លាំងណាស់ហាស ហើយប្រសិនជាគាត់រស់នៅក្នុងជំនាន់ប៉ុលពតនឹងគឺគេបានដឹងថាគាត់នឹងបានធ្វើការងារធំចឹងគឺគេដឹងតែស្រាវជ្រាវហើយយកទៅសំលាប់ចោលហើយអោយតែមាននាក់ដែលពាក់ពន្ធ័ចឹងហាសបាទ ហើយជាពិសេសនឹងគឺជាប់ខ្សែស្រឡាយ ទាហ៊ាន ហើយនឹង និសិស្ស អីនឹងអោយតែនាក់ដែលធ្វើការងារល្មមនឹងគឺគេធ្វើជាមិនចេះ ហើយសំរាប់ចេះធ្វើជាឆ្កូតទៅវិញចឹងហាសបាទ ហើយប្រសិនជាធ្វើជា ឡប់ៗ នឹងគឺម្នាក់នឹងដឹងតែគាត់រស់ហើយ ហើយប្រសិនជាយើងអួតអាងគឺយើងដឹងតែរស់មិនយូរនោះទេហាសបាទ ពីព្រោះអីនឹងគឺគេបានចោទប្រកាន់យើងថា យើងនឹងគឺជាខ្មាំង ស៊ី អ៊ី អេស​ ចឹងហាសបាទហើយសំរាប់យើងដែលមានឈ្មោះនឹងគឺគេបានថាយើងនឹងគឺជាពួកស៊ីរោងក្នុងរបស់គេនឹងគឺមិនដឹងយ៉ាងមិចរបស់គេនោះទេហាសបាទ ហើយនិយយាទៅសំរាប់ពាក្យរបស់គេនឹងគឺវាចឹងហាសគឺគេបានចោតប្រកាន់យើងចឹងហាសបាទ ហើយមានអការិយារបស់គេយ៉ាងមិចនោះទេហាសបាទ ហើយនឹងប្រសិនជាខ្មៃរក្រហមរបស់គេបានដឹងនឹងគឺយើងដឹងតែមិនរស់ហើយចឹងហាសបាទ ហើយសំរាប់ពេលខ្លះនឹងនៅពេលដែលយើងនឹងបានទៅដកស្ទុងនឹងចឹងទៅ ក៏មានមេកងរបស់គេនឹងបាននៅឈរមើលយើងដែលហាសបាទ ហើយនៅពេលដែលគេនៅឈរមើលយើងចឹងទៅ នៅពេលដែលគេមើលទៅគឺមិនពេញចិត្តគេនោះទេគឺដឹងតែគេដកយើងចេញភ្លេមតែម្ដងហាសបាទ ហើយនៅពេលដែលហៅចឹងក៏គេបានដាក់យើងមួយជប់នឹងគឺចប់បាត់ហើយគឺស្លាប់តែម្ដងហាសបាទ និយាយទៅគឺគេបាននិយាយជាមួយយើងថាគេអោយយើងនឹងទៅរៀនសូត្រចឹងហាសបាទ ហើយនៅពេលដែលយើងបានទៅដល់នឹងគឺគេបានចោតយើងនឹងថាជាខ្មាំងរបស់គេ និយាយទៅគឺគេបានវៃយើងនឹងគឺត្រូវៗតែម្ដងហាសបាទ ហើយសំរាប់ពេលយប់ចឹងទៅក៏យើងបានដេក ពីជំនាន់មុននឹងគឺខ្ញុំនៅក្មេងជាងគេចឹងហាសបាទគឺយើងមិនសូវជាអ្វីនោះទេ និយយារួមទៅគឺគេបានយកមនុស្សដែលទៅសំលាប់នឹងគឺមានវ័យកំលោះហើយនឹងវ័យចំចាស់ដូចជាខ្ញុំនៅពេលលូវនឹងចឹងហាសបាទ ហើយអាយុនឹងប្រហែលជា ២០ ចឹងហាសបាទ​ហើយសំរាប់នៅក្នុងជំនាន់នឹងគឺខ្ញុំនៅក្មេងដែលមានអាយុ១៦ឆ្នាំតែប៉ុននឹងចឹងហាសបាទ ហើយសំរាប់នៅក្នុងជំនាន់នឹងគឺគេមិនបានរាប់យើងគឺជាយុវជននោះទេគឺគេបានរាប់យើងគឺជាកុមារចឹងហាសបាទ ហើយដល់ពេលចឹងសំរាប់កុមារនឹងគឺគេមិនសូវជាធ្វើបាបយើងនោះទេបាទ ហើយនិយាយទៅគឺគេបានសំលាប់នឹងគឺភាគច្រើននឹងគឺតែវ័យកណ្ដាល ហើយនឹងយុវជនដែលនៅលីវនឹងហាស ហើយនិយាយទៅគឺភាគច្រើនដែលបានស្លាប់ច្រើនជាងគេនឹងគឺពួកយុវជនដែលនៅលីវនឹងហាសបាទ និយាយទៅសំរាប់ពួកគាត់ទាំងអស់នឹងគឺបានស្លាប់ច្រើនជាងគេបង្អស់ចឹងហាសបាទ ហើយនិយាយទៅសំរាប់យើងដែលមិនបានធ្វើអ្វីខុសនឹងក៏ពួកវានឹងយកយើងនឹងទៅសំលាបចោលដែល និយយាទៅសំរាប់នៅក្នុងជំនាន់នឹងគឺយើងមិនដឹងយ៉ាងមិចដែលគឺយើងមានអារម្មណ៏ឆ្ងល់ដែលហាសបាទ ទោះបីជាយើងមិនបានធ្វើអ្វីខុសនឹងក៏យកយើងនឹងទៅសំលាប់ចោលដែលចឹងហាសបាទ ហើយនិយាយទៅគឺពួកវានឹងបានវៃយើងនឹងដូចជាខ្មោចត្រីចឹងហាសបាទ ហើយសំរាប់នាក់ដែលសំលាប់នឹងគឺសុទ្ធតែខ្មែរគ្នាឯងនឹងនោះទេដែលសំលាប់នឹងចឹងហាសបាទនៅក្នុងជំនាន់នឹងគឺយើងដឹងហើយ សំរាប់នៅក្នុងជំនាន់នឹងគឺយើងទាំងអស់គ្នានឹងគឺមិនចេះសាមគ្គីគ្នានោះទេ ហើយប្រសិនជាយើងចេះសាមគ្គីគ្នាវិញនឹងគឺថាប្រហែលជាគ្មានមនុស្សដែលស្លាប់នោះទេហាសបាទ ហើយនៅពេលដែលយើងដល់ពេលដែលរាប់អង្ករវិញនឹងគឺពួកវានឹងអោយក្មេងៗនៅឈរចាំអោយក្មេងនៅមើល ហើយប្រសិនជានាក់ដែលរាប់មិនបានល្អនោះទេគឺពួកវានឹងវៃយើងចោលហើយហាសបាទ ហើយសំរាប់នាក់ដែលវៃយើងនឹងគឺសុទ្ធតែក្មេងៗនោះទេហាសបាទ ហើយសំរាប់ឈ្នួបនឹងគឺសុទ្ធតែក្មេងនោះទេប៉ុនៗមេដៃរបស់យើងនឹងចឹងហាសបាទ ហើយពួកវានឹងនៅចាំយើងនឹងនៅចាំវៃយើងចឹងហាសបាទ ហើយនៅក្នុងជំនាន់នឹងប្រសិនជាយើងនាំគ្នាវៃពួកវាម្នាក់មួយដៃមួយជើងនឹងគឺស្លាប់អស់ហើយ តែគ្រាន់តែថាយើងនៅក្នុងជំនាន់នឹងគឺយើងមិនហ៊ានជាមួយនឹងពួកវាតែម្ដងហាសបាទហើយសំរាប់ពួកវានឹងនៅពេលដែលធ្វើការងារនឹងគឺច្បាស់លាស់ខ្លាំងណាស់ហើយសូម្បីតែឪពុកហើយនឹងម្ដាយរបស់ពួកវានឹងក៏ពួកវានៅតែយកទៅវៃចោលដែលហាសបាទ ហើយសំរាប់បាយនៅពេលដែលយើងបានដាំស៊ីផ្ទះក៏យើងខុសទៀតចឹងហាសបាទ ពីព្រោះអីនឹងពួកវានឹងបានអោយយើងនឹងទៅស៊ីបាយរួមជាមួយគេចឹងហាសបាទ ហើយប្រសិនជាយើងបានក្បក់សមហភាពរបស់ពួកវានឹងគឺយើងដឹងតែស្លាប់របស់ពួកហើយហាសបាទគឺយើងគ្មានរស់នោះទេហាសបាទ ហើយសូម្បីតែយើងបានចិញ្ចឹមសត្វមាន់ទានៅក្នុងផ្ទះរបស់យើងនឹងក៏ពួកវានឹងមិនបានអោយយើងនឹងស៊ីដែលហាសបាទនិយាយទៅគឺរបស់ទាំងអស់នឹងយើងត្រូវតែដាក់រួមហើយនឹងស៊ីរួមគ្នាចឹងហាសបាទ ហើយនិយយាទៅយើងមិនចាំបាច់និយាយដល់មាន់នោះទេគ្រាន់តែដំឡូងហើយនឹងចេកដែលយើងបានដាំនៅមុខផ្ទះរបស់យើងនឹងប្ដីហើយនឹងប្រពន្ធរបស់យើងនឹងក៏ពួកវានឹងមិនបានអោយយើងនឹងកាប់ស៊ីតែឯងដែលនឹងហាសបាទ ហើយប្រសិនជាយើងហ៊ានស៊ីនឹងគឺយើងដឺងតែស្លាប់ហើយ ហើយសំរាប់ពាក្យរបស់ពួកវានឹងគឺយកយើងនឹងទៅកសាងហើយហាសបាទ ហើយសំរាប់ពួកវានឹងគឺបានថាយើងនឹងបានក្បត់សមហភាពរបស់គេហើយហាសបាទ ហើយនៅពេលដែលពួកវានឹងបានលេសនឹងហើយចឹងក៏យកយើងនឹងទៅសំលាប់ចោលចឹងហាសបាទ ហើយសំរាប់ពួកវាវិញនឹងស៊ីសុទ្ធបាយហាស ហើយសំរាប់ពួកវានឹងគឺស៊ីសុទ្ធតែរបស់ឆ្ងាញ់ចឹងហាសបាទ ហើយសំរាប់ពួកវានឹងបានធ្វើបាបតែប្រជាជនរបស់យើងនោះទេហាសបាទ ហើយសំរាប់ម្ដាយរបស់ខ្ញុំបានស្លាប់ដោយសារតែអត់មានបាយសំរាប់ហូបចឹងហាសបាទ ហើយសំរាប់ប្រជាជនខ្លះទៀតនឹងក៏អត់មានបាយសំរាប់ហូបដែល ហើយសំរាប់នាក់ខ្លះទៀតនឹងក៏អត់មានបាយនឹងអង្ករនឹងប្រហែលជាមួយខែ ហើយសំរាប់ខ្ញុំបានរស់នៅមកដល់ពេលលូវនឹងគឺដោយសារតែផ្លែអំពិលនោះទេ ពីព្រោះអីនឹងនៅពេលដែលខ្ញុំបានឃ្លាននឹងគឺខ្ញុំតែងតែបានឡើងដើមអំពិលបេះយកមកហូបចឹងទៅហាសបាទ ៕

ក៖ បាទនិយាយទៅប្រសិនជាយើងហូបតែផ្លែអំពិលនឹងគឺយើងមិនរាគអាចមន៏ហើយមែនដែលរឺទេលោកពូអាចប្រាប់បន្ដិចបានដែរឺទេលោកពូ ???

ខ៖ បាទនិយាយទៅគឺយើងមិនរាគនោះទេ​ តែប្រសិនជាយើងហូបទាំងគ្រាប់នឹងគឺបានយើងរាគមែនចឹងហាសបាទតែប្រសិនជាយើងហូបមិនដោយគ្រាប់នោះទេគឺយើងមិនអ្វីនោះទេហាសបាទ ហើយនៅពេលដែលហូបទៅគឺមានរាងពពុះចឹងហាសបាទ ពីព្រោះអីនឹងគឺយើងឃ្លានហើយប្រសិនជាយើងមិនហូបនឹងគឺមានតែអត់ចឹងហាសបាទ ហើយសំរាប់យើងនៅពេលដែលយកទៅគឺយកទៅស្ងោរចឹងហាសបាទ ហើយនៅពេលដែលយើងបានបែកហើយចឹងក៏គេបានអោយយើងនឹងហូបខ្លួនឯងចឹងហាសបាទ គឺយើងលេងហូបរួមទៀតហាសបាទ ហើយក៏យើងមានអង្ករផ្ទាល់ខ្លួនរបស់យើងចឹងហាសបាទ ហើយនាក់រកបានគឺនាក់នឹងបានស៊ីចឹងហាសបាទ ហើយសំរាប់ពេលខ្លះនឹងក៏យើងបានទៅរកក្ដាមហើយនឹងទៅរកផ្ទីចឹងទៅក៏លាយជាមួយគ្នាចឹងទៅហាសបាទ ហើយយើងហូបទៅក៏បានរស់នៅជាមួយគេឯងចឹងទៅហាសបាទ ហើយនិយយាទៅសំរាប់នៅក្នុងជំនាន់នឹងគឺយើងបានស្លាប់មនុស្សនឹងគឺអស់ច្រើនខ្លាំងណាស់ ហើយសំរាប់នាក់ខ្លះទៀតនឹងក៏បានស្លាប់ដោយសារតែអត់មានបាយនឹងក៏ច្រើន ហើយសំរាប់នាក់ខ្លះទៀតនឹងក៏គេបានស្លាប់ដោយសារតែគេបានយកទៅវៃចោលនឹងក៏ច្រើនដែលចឹងហាសបាទ ៕

ក៖ បាទហើយចឹងសំរាប់នៅក្នុងជំនាន់នឹងថាតើយើងមានជំងឺរាគរុះនឹងថាតើមានដែលរឺទេលោកពូអាចប្រាប់បន្ដិចបានដែរឺទេលោកពូ ???

ខ៖ បាទនិយាយទៅប្រសិនជាយើងនិយាយអំពីជំងឺនឹងគឺវាធម្មតានោះទេហាសបាទ ពីព្រោះអីនឹងនៅក្នុងជំនាន់នឹងគឺយើងមិនសូវមានជំងឺដែលនោះទេហាសបាទ ហើយដូចថានៅក្នុងជំនាន់នឹងគឺយើងអត់មានគីមីនោះហាសបាទ ពីព្រោះអីនឹងនៅក្នុងជំនាន់នឹងគឺមាននាក់ខ្លះទៀតនឹងគឺគេបានហូបស្រូវឆៅទៀតចឹងហាសបាទ ហើយនិយយាទៅគឺស្រូវឆៅចឹងហាសបាទ ហើយសំរាប់យើងនៅពេលដែលបានទៅធ្វើការងារដេញចាបចឹងទៅ ហើយនៅពេលដែលយើងបានបេះវាបានហើយចឹងក៏គេយើងយកទឹកដោះរបស់វានឹងយកទៅជក់ៗយកជាតិចឹងទៅហាសបាទហើយដល់ពេលចឹងគឺយើងចេះតែរស់ៗនឹងគេដែលចឹងទៅហាសបាទ ហើយសំរាប់ពេលខ្លះទៀតនឹងគឺគេបានអោយយើងនឹងជ្រួលអង្ករដើម្បីជួយគេចឹងទៅក៏យើងនឹងបានស្រូវបានខ្លះចឹងទៅហាសបាទ ហើយសំរាប់ពេលខ្លះទៀតនឹងគឺយើងបានស្រូវអង្ករថ្មីចឹងទៅក៏ពេលខ្លះទៀតនឹងគឺយើងបានយកទៅហាល ហើយនៅពេលដែលហាលហើយចឹងក៏យើងបានយកទៅលីងទៀតចឹងទៅហាសបាទ ហើយនៅពេលដែលហាលហើយចឹងក៏គេបានយកទៅកិនអោយទៅជាអង្ករចឹងទៅហាសបាទ ពីព្រោះអីនឹងសំរាប់នៅក្នុងជំនាន់នឹងគឺយើងមានតែរបបរបស់ទាំងអស់នឹងដើម្បីកិនហើយនឹងធ្វើជាអង្ករចឹងហាសបាទ ហើយសំរាប់យើងនៅពេលដែលកិនអង្ករបណ្ដាលហើយនឹងបានយកអង្ករហូបបណ្ដាលចឹងទៅហាសបាទ ពីព្រោះអីនឹងនៅពេលដែលយើងគិតទៅគឺជីវិតរបស់យើងកំសត់ខ្លាំងណាស់បាទ ហើយនៅពេលដែលយើងហូបនឹងក៏យើងមើលឆ្វេងមើលស្ដាំដែលចឹងហាសបាទធ្វើយ៉ាងមិចកុំអោយគេបានឃើញចឹងហាសបាទ ៕

ក៖ បាទហើយចឹងសំរាប់ស្រូវនឹងនៅពេលដែលយើងហូបទៅគឺមានអារម្មណ៏មុតមាត់របស់យើងខ្លាំងណាស់មែនដែរឺទេលោកពូអាចប្រាប់បន្ដិចបានដែរឺទេលោកពូ ???

ខ៖ បាទនិយាយទៅគឺវាមិនបានមុតមាត់នោះទេ ពីព្រោះអីនឹងគឺវាក្លាយទៅជាអង្ករបាត់ហើយ ហើយសំរាប់វាគឺមានក្លិនឆ្ងុយៗចឹងហាសបាទ ពីព្រោះអីនឹងគឺយើងបានលីងហើយបានយកទៅកិនចឹងហាសបាទ ហើយដល់ពេលចឹងគឺយើងហូបទៅ ហើយសំរាប់ពេលខ្លះទៀតនឹងចឹងទៅហាសបាទ ហើយសំរាប់យើងគ្រាន់តែថាយើងមិនបានលេបទាំងអង្កាមនោះទេគឺយើងគ្រាន់តែជក់ៗយកជាតិតែប៉ុននឹងចឹងហាសបាទ ហើយយើងអត់បានអត់ទឹកនឹងគឺយើងចេះតែទៅហើយហាសបាទ ហើយសំរាប់ជួនកាលនឹងគឺគេបានចែកកន្ទុកនឹងយកមកនឹងនៅក្នុងមួយគ្រួសារនឹងគឺគេបានអោយយើងនឹងចំនួន ២កំប៉ុងចឹងហាសបាទ​ ហើយសំរាប់យើងបានលឺហើយសំរាប់មនុស្សខ្លះនឹងនៅពេលដែលគេបានជុះអាចមន៏មកនឹងគឺគេហៅថាសុទ្ធដាមសត្វជ្រូកចឹងហាសបាទ ហើយសំរាប់មួយនឹងគឺយើងបានហូបកន្ទុក ហើយនៅពេលដែលគេបានចែកកន្ទុកមកហើយចឹងទៅក៏យើងបានយកទៅស្ងោរចឹងទៅហាសបាទ ហើយនៅពេលដែលស្ងោរហើយចឹងក៏យើងបានយកទៅជ្រលក់ជាមួយនឹងបន្លែចឹងទៅហើយយើងធ្វើយ៉ាងមិចចេះតែហូបៗទៅដើម្បីធ្វើយ៉ាងមិចអោយបានតឹងៗពោះរបស់យើងដើម្បីអោយតែបានរស់ៗចឹងទៅហាសបាទ ហើយប្រសិនជាបានរស់នឹងគឺវាប្រសើរហើយចឹង ហើយសំរាប់នាក់ខ្លះទៀតនឹងគឺគ្នានឹងគឺមិនបានរស់ទៀតចឹងហាសបាទ ហើយប្រសិនជាយើងនិយាយអំពីប្រវត្តនឹងគឺកំសត់ខ្លាំងណាស់ហាសបាទនិយយាទៅនៅក្នុងជំនា់ននឹងគឺយើងមានអារម្មណ៏វេទនាខ្លាំងណាស់ហាសបាទ ហើយនៅក្នុងជំនាន់នឹងគឺឪពុកហើយនឹងម្ដាយរបស់ខ្ញុំបានស្លាប់ទាំងអស់គ្នាដោយសារតែអត់បាយហូបចឹងហាសបាទ ៕

ក៖ បាទហើយចឹងសំរាប់នៅក្នុងជំនាន់មុននឹងថាតើឪពុកហើយនឹងម្ដាយរបស់លោកពូគាត់មានឈ្មោះអ្វីដែលទៅលោកពូ អាចប្រាប់បន្ដិចបានដែរឺទេលោកពូ???

ខ៖ បាទនិយាយទៅសំរាប់ម្ដាយរបស់ខ្ញុំគឺគាត់មានឈ្មោះថា ឡេង ហើយសំរាប់ឪពុករបស់ខ្ញុំគឺគាត់មានឈ្មោះថា ញ្ញ៉ែម តែគ្រាន់តែថាយើងមិនបានដឹងអំពីត្រកួលរបស់គាត់នោះទេហាសបាទ ហើយខ្ញុំបានស្គាល់តែលោកយាយនោះទេ ហើយសំរាប់លោកយាយរបសខ្ញុំនៅខាងម្ដាយរបស់ខ្ញុំគឺគាត់មានឈ្មោះថា លោកយាយ កយ ហើយសំរាប់ខាងម្ដាយរបស់ខ្ញុំនឹងគឺគាត់មានឈ្មោះថា លោកយាយ ឡាត ហើយយើងបានដឹងហើយស្គាល់ឈ្មោះត្រកួលរបស់ពួកគាត់ចឹងហាសបាទ ហើយសំរាប់គាត់គឺបានរស់នៅខាងតំបល់ខ្ពស់នេះនឹងហាសបាទ ហើយសំរាប់ដីហើយនឹងផ្ទហរបស់ខ្ញុំដែលបានរស់នៅសព្វថ្ងៃនេះនឹងគឺពួកខ្មែរក្រហមនឹងដែលបាននៅពីមុនចឹងហាសបាទ ហើយនិយាយទៅនៅក្នុងជំនាន់នឹងគឺយើងពិតជាវេទនាខ្លាងណាស់ហាសបាទ ៕

ក៖ បាទហើយចឹងប្រសិនជាយើងបានគិតព្រះជន្មរបស់គាត់រហូតមកដល់លូវនេះថាតើព្រះជន្មរបស់គាត់មានព្រះជន្មប៉ុន្មានដែលហើយទៅលោកពូ ???

ខ៖ បាទនិយាយទៅគឺយើងមិនសូវជាបានដឹងនោះទេហាសបាទ ហើយប្រសិនជាគាត់រស់នៅមកដល់លូវនឹងប្រហែលជាគាត់ចាស់ហើយដែលចឹងហាសបាទ ហើយនិយាយទៅប្រហែលជាអាយុរបស់គាត់ ៨០ ទៅ ៩០ ឆ្នាំហើយចឹងហាសបាទនឹងហើយប្រសិនជាគាត់រស់នៅរហូតដល់លូវនឹងគឺប្រហែលជាអាយុប៉ុននឹងចឹងហាសបាទ ពីប្រោះអីនឹងខ្ញុំរាងធំហើយគាត់ក៏មានវ័យនឹងចំណាស់ហើយចឹងហាសបាទហើយសំរាប់គាត់ប្រហែលជាមានអាយុ ៥០ ឆ្នាំជាងចឹងហាសបាទ ហើយនិយាយទៅប្រហែលជា ៥៨ ទៅ ៥៩ ឆ្នាំចឹងហាសបាទ​ ។

ក៖ បាទហើយចឹងសំរាប់ឪពុកហើហយនឹងម្ដាយរបស់លោកពូថាតើគាត់បានស្លាប់នៅក្នុងជំនាន់ប៉ុលពតរឺក៏គាត់បានស្លាប់នៅក្នុងចំនាន់មួយណាដែលទៅលោកពូអាចប្រាប់បន្ដិចបានដែរឺទេលោកពូ ???

ខ៖ បាទនិយាយទៅសំរាប់ឪពុកហើយនឹងម្ដាយរបស់ខ្ញុំនឹងគឺគាត់បានស្លាប់នៅក្នុងជំនាន់ប៉ុលពតចឹងហាសបាទ ៕

ក៖ បាទហើយចឹងសំរាប់ឪពុកនឹម្ដាយរបស់លោកពូគឺគាត់ត្រូវបានពួកប៉ុលពតយកទៅសំលាប់ចោលរឺក៏យ៉ាងមិចដែលទៅលោកពូ ???

ខ៖ បាទនិយាយទៅសំរាប់ពួកគាត់បានស្លាប់នឹងគឺដោយសារតែអត់មានបាយហូបចឹងហាសបាទ ហើយនោពេលដែលគាត់អត់មានបាយហើយស្លាប់ដោយសារតែចេះគឺខ្ញុំបានលឺគាត់និយាយថាចេះ ខ្ញុំបានលឺពួកឈ្លួបបាននិយាយជាមួយពួកគាត់ចឹងហាសបាទ ហើយគាត់បានធ្វើជាកងជួរៗចឹងហាសបាទ គឺនៅក្នុងជំនាន់នឹងគឺគេបានចែកបបរអោយគាត់នៅក្នុងមួយម្នាក់នឹងគឺយើងទទួលបានអង្ករនឹងចំនួន២វែកសំរាប់អង្ករភ្ជូររបស់គេនឹងហាសបាទ ហើយនៅពេលដែលគេបានចែកអោយហើយចឹងសំរាប់បបរនឹងក៏គេបានមានអំបិលនឹងចឹងទៅ ហើយយនៅពេលដែលគាត់បានចេញបានទៅរកក៏បានជាប់ខ្សែរបស់គេនឹងហើយក៏បានជាប់វល្លិនឹងក៏បានស្លាប់តែម្ដងចឹងទៅហាសបាទ ហើយដល់ពេលចឹងទៅក៏គេបានចោតគាត់នឹងបានក្បត់សមហភាពរបស់គេយ៉ាងមិចនោះទេហាសបាទ ហើយនិយាយទៅគឺគាត់បានចោលគាត់ដោយសារតែមាន់១នឹងក៏គេបានយកគាត់យកទៅសំលាប់ចោលតែម្ដងហាសបាទ ហើយគេបានយកគាត់យកទៅសំលាប់ចោលនៅវត្តថ្មីនៅខាងស្រុកមោងចឹងហាសបាទ​ហើយសំរាប់លោកយាយនៅពេលដែលគាត់បានស្លាប់នឹងគឺយើងមិនដែលបានទៅលេងពួកគាត់នោះទេហាសបាទ ហើយសំរាប់លុយកាក់អីនឹងគឺយើងមិនដែលបានជូនដល់ពួកគាត់ក៏ដូចជាអង្ករដែលចឹងហាសបាទ ហើយសំរាប់លោកយារបស់ខ្ញុំនឹងគឺគាត់បានយកគាត់ទៅកប់នៅខាងម្ដាយរបស់យើងចឹងហាសបាទ ហើយសំរាប់រណ្ដៅនៅក្នុងជំនាន់នឹងគឺយើងបានដាក់រួមចឹងហាសបាទនិយាយទៅគ្រួសាររបស់យើងនឹងបានដាក់ជាមួយគ្នាទាំងអស់ចឹងហាសបាទ ហើយសំរាប់រណ្ដៅនឹងគឺមានមនុស្សនឹងគឺប្រហែលជា ៧០ ទៅ ៨០នាក់ចឹងហាសបាទហើយនៅពេលដែលរណ្ដៅនឹងគឺបានដាក់មនុស្សនឹងពេញរណ្ដៅនឹងហើយចឹងបានពួកវានឹងបានយកដីនឹងយកមកកប់ចឹងហាសបាទ ហើយនិយយាទៅសំរាប់ជំនាន់លោកយាយរបស់ខ្ញុំនឹងគឺគាត់បានស្លាប់មុនគេចឹងហាសបាទ​ហើយសំរាប់នៅក្នុងជំនាន់នឹងគឺយើងនៅអាចបាយតាមផ្ទះបានចឹងហាសបាទ ពីព្រោះអីនឹងសំរាប់លោកយាយរបស់យើងគឺគាត់ចាស់ហើយ ហើយគាត់រាងឃ្លានបាយទៀតចឹងហាសបាទ ហើយសំរាប់ខ្ញុំក៏បានយកគាត់កប់ពីនាក់បងប្អូនរបស់ខ្ញុំនឹង ពីព្រោះអីនឹងគឺគាត់បានស្លាប់បាត់ហើយចឹងហាសបាទ ៕

ក៖ បាទនិយាយទៅនៅក្នុងជំនាន់នឹងគ្រាន់តែមាន់មួយនឹងគឺធ្វើអោយរឿងនឹងគឺមានភាពវែងឆ្ងាយខ្លាំងណាស់មែនដែលរឺទេលោកពូអាចប្រាប់បន្ដិចបានដែរឺទេលោកពូ ???

ខ៖ បាទនិយាយទៅប្រសិនជាយើងនិយាយអោយមែនទែននឹងគឺភូមិខ្លះនឹងគឺមិនចឹងទាំងអស់នោះទេហាស ពីព្រោះអីនឹងនៅពេលដែលយើងធ្វើនឹងគឺវាតាមភូមិឃុំនោះទេហាសបាទ ហើយសំរាប់ភូមិខ្លះនឹងក៏គេបានស្រួលចឹងទៅក៏ដូចជានៅក្នុងភូមិរបស់ខ្ញុំចឹងហាសបាទ ហើយសំរាប់ភូមិរបស់យើងនឹងនៅក្នុងជំនាន់នឹងគឺជាភូមិដែលគេបានហៅថាភូមិ ១៧ ខែ មេសា ចឹងហាសបាទ ហើយសំរាប់នាក់ដែលនៅខាភ្នំពេញនឹងគឺគេបានស្អប់យើងខ្លាំងណាំស់អោយតែនាក់ដែលបានមកពីភូមិ ១៧ មេសា នឹងដឹងតែពួកគេបានស្អប់យើងខ្លាំងណាស់នឹងសំរាប់ពួកនាក់ដែលមកពីខាងភ្នំពេញចឹងហាសបាទ គឺពួគវានឹងដឹងតែស្អប់យើងខ្លាំងណាំស់បាទសំរាប់ពួក ១៧ មេសានឹងចឹងហាសបាទ ហើយសំរាប់គេនៅខាងមូលដ្ធានឹងគឺគេមិនសូវជាចាប់កំហុសប៉ុន្មាននោះទេហាសបាទ ហើយសំរាប់យើងវិញដែលជាពួក ១៧ មេសា នឹងគឺថាប្រសិនជាយើងបានធ្វើអ្វីបន្ដិចនឹងគឺគេដឹងតែយកយើងនឹងទៅហើយចឹងហាសបាទ​ហើយគេបានរតាមចាប់កំហុសយើងថា យើងគ្រាន់តែដើរនឹងដូចជាអស់កំលាំងចឹងទៅក៏គេបានចោទយើងនឹងគឺជាពួកដែលមានស្រណុកហើយនឹងពួកសកដិភូមិរបស់គេយ៉ាងមិចនោះទេហាសបាទ ហើយនិយាយទៅគឺពួកវានឹងគឺបានហៅយើងម្យ៉ាងទៀតថាយើងគឺជាពួកនាទន់ចឹងហាសបាទហើយដល់ពេលចឹងគឺគេបានយកយើងនឹងយកទៅចោលលេងចឹងហាសបាទ ហើយនិយាយទៅប្រសិនជាយើងនិយាយអំពីនៅក្នុងជំនា់ននឹងគឺមហាសែនវេទនាហើយហាសបាទ​ ហើយនិយាយអោយមែនទៅគឺក្មេងខ្លះនឹងគឺគេមិនបានស្គាល់នឹងដើមស្រូវផងហាសបាទ ហើយសំរាប់ខ្ញុំវិញនឹងគឺបានកើតទាន់ផងពេលខ្លះនឹងគឺខ្ញុំមិនចង់ស្គាល់ផងអ្វីទៅជាដើមត្នោតផងនឹងហាសបាទហើយសំរាប់នៅក្នុងជំនាន់នឹងសំរាប់ពួកប៉ុលពតនឹងគឺគេមិនបានស្គាល់ចឹងហាសបាទ ហើយគ្រាន់តែគេបានមកសួរយើងនឹងគឺគេបាននាំគ្នាសើចដាក់យើងចឹងហាសបាទ ហើយប្រសិនជាយើងបានកើតនៅខាងភ្នំពេញនឹងគឺយើងនឹងបានដឹងហើយចឹងហាសបាទនៅពេលដែលយើងកើតមកនឹងគឺយើងត្រូវតែដឹងហើយថាយើងនឹងបានរស់នៅផ្ទះថ្មចឹងហាសបាទ ហើយនិយយាទៅគឺខ្ញនិយាយត្រូវដែលរឺទេហើយនិយាយទសំរាប់នាក់ដែលបានកើតនៅខាងភ្នំពេញនឹងគឺយើងបានដឹងហើយចឹងហាសបាទ​ ហើយមិនចាំបាច់និយាយនាក់យើងនៅក្នុងជំនាន់នេះនោះទេ សូម្បីតែនៅក្នុងជំនាន់មុននឹងប្រសិនជាយើងមិនបានដើរនៅខាងជនបទនឹងគឺយើងក៏មិនអាចនឹងស្គាល់ដែលចឹងហាសបាទ ហើយនិយាយទៅគឺខ្ញុំជឿថាចឹងហាសបាទ ពីព្រោះអីនឹងនៅពេលដែលយើងដើរទៅគឺយើងមិនបានស្គាល់នៅតាមជនបទដែលចឹងហាសបាទគឺខ្ញុំជឿជាក់តែម្ដងហាសបាទ ៕

ក៖ បាទនិយាយទៅសំរាប់ក្មេងលូវនេះគឺថាភាគច្រើននឹងគឺយើងពិតជាមិនស្គាល់មែននឹងមែនដែលរឺទេលោកពូ ???

ខ៖ បាទនិយយាទៅក្មេងប្រសិនជាមិនដើរនឹងគឺគេមិនស្គាល់មែននឹងហាសបាទ ពីព្រោះអីនឹងសំរាប់ពេលលូវនឹងគឺគេគ្រាន់មានរូបថតដើម្បីអោយយើងបានមើលបានចឹងហាសបាទ តែនៅក្នុងជំនាន់ពីដើមនឹងគឺយើងមានរូបថតនឹងមកពីណាគឺយើងនៅកុមារនឹងនៅក្នុងជំនាន់នឹងគឺគ្រាន់តែគេមាននាក់ដែលចេះគូររូបអីចឹងទៅហាសបាទ ហើយប្រសិនជាលូវនឹងគឺគេមានទូរសព្ធ៍ហើយនឹងគេបានថតរូបដាក់នៅក្នុងហ្វេតបុកអីចឹងទៅហាសបាទ​ហើយសំរាប់នៅក្នុងជំនាន់ពីដើមនឹងគឺយើងមានអីមកពីណានឹងហាសបាទ ៕

ក៖ បាទនិយាយទៅគឺត្រូវហើយសំរាប់នៅពេលបច្ចុប្បន្ននេះនឹងអ្វីក៏មានដែលមែនដែលរឺទេលោកពូអាចប្រាប់បន្ដិចបានដែរឺទេលោកពូ ???

ខ៖ បាទនិយាយទៅសំរាប់នៅក្នុងជំនាន់នឹងសំរាប់យើងប្រសិនជាមាននាក់ណាគាត់មានទូរទស្ស៍មួយនៅក្នុងផ្ទះសូម្បីតែសរខ្មៅគឺយើងបាននាំគ្នានឹងទៅរោមមើលមនុស្សពេញនឹងចឹងហាស ហើយសំរាប់វិទ្យុគឺយើងបានទៅស្ដាប់ល្ខោនបាសាក់សំរាប់ពេលថ្ងៃសៅរ៏ចឹងទៅក៏មានមនុស្សនឹងនៅស្ដាប់ឡើងពេញផ្ទះដែលចឹងហាសបាទ ហើយនិយាយទៅសំរាប់ជំនាន់នឹងគឺតែមួយនឹងគឺសប្បាយពេញនឹងចឹងហាសបាទ ហើយរហូតមកដល់លូវនេះនឹងសំរាប់មនុស្សនឹងគឺគេសំបូលបែកនឹងគឺច្រើនខ្លាំងណាស់ហាសបាទ ហើយប្រសិនជាយើងបានប៉ុននឹងហើយចឹងគឺអោយយើងនឹងទៅរកនៅកន្លែងណាទៀតចឹងហាសបាទ ៕

ក៖​ បាទនិយាយទៅប្រសិនជានៅក្នុងជំនាន់មុននឹងប្រហែលជាយើងមានទូរទស្ស៍ប៉ុននេះ ហើយយើងមានគូល័រទៀតប្រហែលជាយើងឡូយហើយមែនដេលរឺទេលោកពូ ???

ខ៖ បាទនិយាយទៅប្រសិនជាមានប៉ុននឹងគឺប្រហែលជាមនុស្សនឹងគឺពេញៗផ្ទះតែម្ដងហាសបាទ ៕

ក៖ បាទហើយចឹងសំរាប់នៅក្នុងជំនាន់នឹងនៅពេលដែលយើងបានទៅមើលទូរទស្ស៍ចឹងថាតើគេបានយកលុយពីយើងដែររឺទេលោកពូ អាចប្រាប់បន្ដិចបានដែរឺទេលោកពូ???

ខ៖ បាទនិយាយទៅសំរាប់នៅក្នុងជំនាន់​ លុន ណល នឹងគឺគេមិនបានយកលុយពីយើងនោះទេហាសបាទ ពីព្រោះអីនឹងសំរាប់នាក់ដែលគេបានមានទូរទស្ស៍នឹងគឺភាគច្រើននឹងគឺសុទ្ធតែពួកនាក់ដែលគេបានធ្វើធំធ្វើការងារសាក់៤ ទៅសាក់៥ ចឹងហាសបាទ ហើយសំរាប់គេមានលុយចឹងទៅក៏គេបានទិញសំរាប់មើលចឹងទៅហើយគេក៏មិនបានយកលុយពីយើងដែលចឹងហាសបាទ ហើយសំរាប់ជំនាន់ដែលខ្ញុំបានទៅមើលទូរទស្ស៍នឹងគឺនៅក្នុងជំនាន់របស់សម្ដេចសីហនុនោះទេហាសបាទ​ ហើយនិយាយទៅគឺនៅក្នុងជំនាន់ រដ្ធកម្ពជាដែលគេបានធ្វើសង្គ្រាមហើយចឹងហាសបាទហើយនិយាយទៅគឺគេនៅក្នុងជំនាន់នឹងគឺគេបានវៃគ្នាហើយនឹងមានការបោញឆ្នោតចឹងហាសបាទ ហើយនៅពេលដែលយើងបានទៅមើលចឹងទៅគឺយើងដូចជាមានការបែកគំនិតចឹងហាសបាទ នៅពេលដែលយើងបានទៅមើលគេហើយចឹងក៏យើងបានទៅយកលុយគេទៀតចឹងហាសបាទ ហើយនៅពេលដែលយកនឹងក៏គេយកម្នាក់នឹងគឺ២០០រៀលដែលចឹងហាសបាទហើយនៅពេលដែលគេយកលុយនឹងគឺដើម្បីបញ្ចូលអាគុយចឹងហាសបាទ ពីព្រោះអីនឹងសំរាប់នៅក្នុងជំនាន់នឹងគឺយើងអត់មានភ្លើងនោះហាសបាទ ហើយគ្រាន់ទូរទស្ស៍សខ្មៅមួយនឹងគឺមានតម្លៃមួយជីកន្លះចឹងហាសបាទ ហើយសំរាប់អាគុយវិញនឹងគឺពួកវៀតណាមនឹងគឺគេបានរៀបចំដើម្បីដាក់លក់ចឹងហាសបាទ ហើយនិយាយទៅគឺគេបានប្រមូលចឹងទៅហើយគេបានលុយទាំងអស់នឹងហើយក៏គេបានយកទៅបញ្ចូលអាគុយដើម្បីទុក្ខអោយយើងមើលតែម្ដងហាសបាទ ៕

ក៖ បាទហើយចឹងសំរាប់នៅក្នុងជំនាន់មុននឹងគឺយើងមិនទាន់នឹងមានភ្លើងនោះទេមែនដែរឺទេលោកពូអាចប្រាប់បន្ដិចបានដែរឺទេលោកពូ ???

ខ៖ បាទនិយាយទៅសំរាប់នៅក្នុងជំនាន់នឹងគឺជាជំនាន់វីដេអូនោះទេហាសបាទ ពីព្រោះអីនឹងសំរាប់នៅក្នុងចំនាន់នឹងគឺយើងមានតែវីដេអូនោះទេហាសបាទ ហើយនៅពេលដែលមានទូរទស្ស៍ចឹងសំរាប់នៅក្នុងជំនា់ននឹងគឺយើងមានមនុស្សនឹងមកមើលពេញទឹកពេញដីមកដល់ផ្ទះរបស់យើងតែម្ដងហាសបាទ ៕

ក៖ បាទហើយចឹងសំរាប់នៅក្នុងជំនាន់របស់លោកពូថាតើលោកពូនៅពេលដែលលោកពូរៀបការជាមួយនឹងអ្នកមីងចឹងថាតើលោកពូរៀបការមានអកេះដែលរឺទេលោកពូ ???

ខ៖ ​បាទនិយាយទៅសំរាប់ខ្ញុំនៅពេលដែលរៀបការនឹងគឺខ្ញុំបានរៀបការនៅក្នុងជំនាន់វិដេអូដែលចឹងហាសបាទ ហើយនិយាយទៅនៅពេលដែលខ្ញុំបានរៀបការនឹងនៅក្នុងឆ្នាំ ១៩៨៧ ទៅឆ្នាំ ១៩៨៨ ចឹងហាសបាទនឹងហើយគឺខ្ញុំបានរៀបការនឹងនៅក្នុងឆ្នាំនឹងហើយប្រសិនជាគិតមកដល់នឹងគឺប្រហែលជាជិត៤០ឆ្នាំហើយហាសបាទ ហើយនិយាយទៅគឺយើងកុំចេះតែនិយាយពេកចឹងហាសប្រសិនជាយើងមានអាយុ១៨នឹងគឺឆ្នាំខាលមកពីណាហាសបាទហើយសំរាប់អាយុនឹងគឺប្រសិនជាគិតទៅគឺ ៣០ឆ្នាំទៅជិត ៤០ឆ្នាំហើយហាសបាទ ហើយសំរាប់យើងបានរៀបការនឹងនៅក្នុងឆ្នាំ ១៩៨៨ ហើយឆ្នាំ១៩៨៨ប្រសិនជាយើងគិតមកដល់លូវនឹងគឺប្រហែលជាប៉ុន្មាន ៣០ឆ្នាំសំរាប់ឆ្នាំថ្មីចឹងហាសបាទ ហើយប្រសិនជាគិតមកដល់លូវនឹងគឺគាត់មានអាយុ ៣៨ ទៅ ៣៩ឆ្នាំហើយចឹងហាសបាទ ៕

ក៖ បាទនិយាយទៅសំរាប់ឆ្នាំម្សាញ់នឹងគឺអាយនឹងប្រហែលជា ៣២ ទៅ ៣៣ឆ្នាំនឹងនោះទេហាសបាទ ហើយប្រសិនជាគិតជិតដល់ឆ្នាំថ្មីនឹងគឺអាយុប្រហែលជា ៣៣​ឆ្នាំហើយហាសបាទមែនដែលរឺទេលោកពូ ???

ខ៖ បាទនិយាយទៅគឺយើងប្រហែលជា ៣៣ឆ្នាំនឹងហើយប្រសិនជាគិតទៅហាសបាទហើយសូម្បីតែនាក់ដែលអត់ចេះអក្សរនឹងក៏គេចេះគិតដែលចឹងហាសបាទ ហើយសំរាប់អាយុ៣០ជាងនឹងគឺជាអាយុរបស់ប្ដីខ្ញុំនោះទេហាសបាទ ហើយសំរាប់កូនរបស់យើងនឹងបានកើតនឹងនៅក្នុងឆ្នាំ ១៩៨៦ ទៅឆ្នាំ ១៩៨៧ ចឹងហាសបាទហើយនិយយាទៅគឺយើងមានអាយុ ៥ឆ្នាំគឺយើងបានកើតម្នាក់ចឹងហាសបាទនឹងគឺយើងគិតមើលទៅហាសបាទ​ហើយសំរាប់មួយនឹងគឺយើងគិតទោគឺវាប្រហែលជា ៧ឆ្នាំហើយចឹងហាសបាទ ហើយសំរាប់កូនរបស់យើងនឹងគឺអាខ្មហើយនឹងអាខ្នីនឹងគឺអាយុរបស់វានឹងគឺច្រើនដែលចឹងហាសបាទ ហើយនឹងមិនត្រូវសំរាប់អាយុរបស់វានឹងគឺមិន៣០ឆ្នាំជាងត្រូវដែលរឺទេលូវនឹង ពីព្រោះអីនឹងគឺយើងបាននិយាយអំពីអាយុរបស់បងស្រីគេចឹងហាសបាទ ហើយសំរាប់កូនមួយនឹងគឺគេមានអាយុប្រហែលជា​៣ឆ្នាំនឹងចឹងហាសបាទគឺមានម្នាក់ចឹងហាសបាទ ហើយសំរាប់គាត់នឹងគឺមានឆ្នាំមមែចឹងហាសបាទហើយសំរាប់គាំត់នឹងគឺប្អូនខ្ញុំ១ឆ្នាំចឹងហាសបាទ​ហើយដល់ពេលដែលយើងបាននិយាយទៅគឺយើងនឹងគាត់មានអាយុប្អូនជាងខ្ញុំប្រហែលជា​២ទៅ៣ឆ្នាំចឹងហាសបាទ ពីព្រោះអីនឹងគឺគាត់មានឆ្នាំ ម្សាញ់ហើយសំរាប់ខ្ញុំមមែចឹងហាសាបាទ ហើយសំរាប់អាលកណ្ខនឹងគឺគេឆ្នាំមមីហើយសំរាប់គាត់នឹងគឺគាត់ប្អូនខ្ញុំនឹងចំនួន២ឆ្នាំចឹងហាសបាទ ហើយសំរាប់ខ្ញុំបានដាក់ឆ្នាំមិនត្រូវនោះទេគឺខ្ញុំបានប្រាប់គេថាឆ្នាំរបស់ខ្ញុំគឺមមីចឹងហាសបាទ​ តែសំរាប់ឆ្នាំពិតរបស់ខ្ញុំនឹងគឺជាឆ្នាំម្សាញ់ចឹងហាសបាទនិយាយទៅគឺឆ្នាំពស់ចឹងហាសបាទ ហើយប្រសិនជាយើងនៅក្នុងចំនាន់នឹងនៅពេលដែលចេញពីជំនាន់ប៉ុលពតនឹងគឺប្រហែលជាប៉ុន្មានឆ្នាំគឺប្រហែលជា៤០ឆ្នាំហើយមែនដែលឬទេ​៕

ក៖ បាទបន្ទាប់ពីយើងបានបែកពីជំនាន់ប៉ុលពតហើយចឹងគឺយើងមកដល់លូវនឹងគឺបានប្រហែលជា៤០ឆ្នាំគត់ហើយហាសលោកពូ ពីព្រោះអីនឹងគឺគេទើបតែធ្វើពីធីខួបថ្ងៃទី ៧មករា ហើយប្រសិនជាយើងគិតទៅគឺបែកហើយគឺ៤០ឆ្នាំគត់តែម្ដងហាសបាទលោកពូ ???

ខ៖ បាទនិយាយទៅហេតុអ្វីបានលឿខ្លាំងម្លេសពីព្រោះអីនឹងសំរាប់នៅក្នុងជំនាន់ប៉ុលពតនឹងគឺយើងគិតទៅគ្រាន់តែ៣ឆ្នាំនឹងគឺហេតុអ្វីបានជាយូរខ្លាំងម្លេស ហើយមកដល់លូវនឹងគឺរយះពេល ៤០ ឆ្នាំហើយគឺម្ដេចលឿនយ៉ាងនេះចឹងហាសបាទ ហើយនិយាយទៅសំរាប់នៅក្នុងជំនាន់ប៉ុលពតនឹងគឺយើងមានអារម្មណ៏ថាទឹងទ្រូងខ្លាំងណាស់សំរាប់យើងដែលបានរស់នៅក្នុងជំនាន់នឹងចឹងហាសបាទ ហើយមកដល់លូវនឹងគឺគ្រាន់តែយើងនឹងផ្ល្រេចភ្នែកបើកចុះបើកឡើងនឹងគឺមួយឆ្នាំទៀតបាត់ទៅហើយហាសបាទ​ហើយសំរាប់មួយឆ្នាំនឹងគឺមកដល់លូវនឹងគឺបានរំលងច្រើនដងហើយហាសបាទ ហើយមកដល់លូវនឹងឆ្នាំ ២០១៩ នឹងគឺយើងគិតទៅគឺប្រហែលជា ៥ អាណាត ហើយហាសបាទ ហើយម៉ែអាណាចឹងគឺគ្រាន់តែមួយភ្លេចសោះនឹងគឺពេលវេលាមកដល់ពេលនេះទៅហើយហាសបាទ ហើយសំរាប់ម៉ោង៤នឹងគឺគេបានស៊ីចឹងហាសបាទ ហើយនិយាយទៅសំរាប់នៅក្នុងជំនាន់ប៉ុលពតនឹងគឺ ៣ឆ្នាំ ៨ខែ ២០ ថ្ងៃនឹងគឺមនុស្សទាំងអស់គ្នានឹងគឺរស់នៅក្នុងសភាពងងឹតឆឹងតែម្ដងហាសបាទ ៕

ក៖ បាទហើយចឹងចង់សួរលោកពូបន្ដិចទៀតថាសំរាប់នៅក្នុងជំនាន់ប៉ុលពតនឹងថាតើគេបានចាប់លោកពូបានអោយទៅធ្វើជាទាហ៊ានរឺក៏លោកពូបានស្មាក់ចិត្តដើម្បីនឹងធ្វើជាទាហ៊ានដែលទៅលោកពូអាចប្រាប់បន្ដិចបានដែរឺទេលោកពូ ???

ខ៖ បាទនិយាយទៅសំរាប់នៅក្នុងជំនាន់នឹងគឺយើងស្មាក់ចិត្តធ្វើជាទាហ៊ានតែម្ដងហាសបាទ ហើយនិយាយទៅនៅពេលដែលបែកពីជំនាន់ប៉ុលពតហើយចឹងគឺខ្ញុំស្មាក់ចិត្តធ្វើជាទាហ៊ានជាមួយពួកវៀតណាមរហូតមកហាសបាទ ហើយនិយាយទៅគឺខ្ញុំបានរស់នៅជាមួយពួកវៀតណាម ហើយនឹងធ្វើការងារជាមួយពួកវៀតណាមចឹងហាសបាទ ហើយនៅពេលដែលមកនឹងគឺខ្ញុំបានគេបានបញ្ចូនមកទីរួមខេត្តកណ្ដាលរបស់គេនឹងចឹងហាសបាទ ហើយសំរាប់គេនឹងគឺគេកាន់ខាងភូឡាយចឹងហាសបាទ ហើយបន្ទាប់ពីនឹងគឺគេបានបញ្ចូលខ្ញុំអោយខ្ញុំទៅរៀនកងកាំភ្លើងធំលេខ ១៣០ នៅខាងទឹកថ្លា ហាសបាទនឹងគឺគេបានបង្រៀនយើងចឹងហាសបាទ ហើយនៅពេលដែលយើងនឹងបានរៀនបានប៉ុន្មានខែហើយចឹងគឺគេបានដកខ្ញុំអោយទៅរៀនម្ដងទៀតលេខ១៩៤​នៅខាងខេត្តប៉ៃលិន ចឹងហាសបាទ ហើយនៅពេលដែលយើងនឹងបានធ្វើការងារនឹងនៅប៉ៃលិននឹងរហូតមកនឹងក៏គេបានផ្សាយពីអ្វីដែលគេបានធ្វើហើយនឹងបង្រៀនយើងចឹងហាសបាទ ហើយសំរាប់អង្គការនឹងគឺយើងបានភ្លេចឈ្មោះរបស់គេហើយចឹងហាសបាទ ពីព្រោះអីនឹងគឺអង្គការរបស់គេនឹងគឺមានឈ្មោះវែងពេកចឹងហាសបាទ ហើយសំរាប់មេដឹកនាំរបស់គេនឹងគឺគេបានចាប់ផ្ដើមហើយនឹងអោយយើងដែលជាកូនទាហ៊ាននឹងគឺឡើងវៃចឹងហាសបាទហើយដល់ពេលខ្ញុំនឹងគឺគេបានអោយយើងនឹងរំសាយនៅក្នុងការធ្វើសង្គ្រាមជាមួយនឹងគ្នាចឹងហាសបាទ ៕

ក៖ បាទហើយចឹងសំរាប់នៅក្នុងជំនា់ននឹងសំរាប់លោកពូបានវៃហើយនឹងធ្វើសង្គ្រាមជាមួយនឹងគេដែលមែនដែលរឺទេលោកពូ ???

ខ៖ បាទនិយាយទៅសំរាប់នៅក្នុងជំនា់ននឹងនាក់់វៃក៏វៃ ហើយសំរាប់មានមីងនឹងក៏មានមីងច្រើនទៀតហាសបាទហើយគេបានអោយយើងនឹងបានវៃគ្នាជាមួយនឹងពួកវៀតណាមទៀតចឹងហាសបាទ ហើយសំរាប់ការវៃគ្នានឹងសាហាវខ្លាំងណាស់ ហើយសំរាប់ទាហ៊ាននៅក្នុងជំនា់នមុននឹងគឺមិនដូចជាទាហ៊ានលូវនឹងនោះទេហាសបាទ ហើយគ្រាន់តែថាសំរាប់នៅក្នុងជំនាន់នឹងគឺនៅពេលដែលយើងនឹងបានធ្វើសង្គ្រាមនឹងគឺយើងមិនបានស្លាប់ចឹងហាសបាទពីព្រោះអីនឹងគឺយើងអាយុវែងទៀតនឹងហាសបាទ ពីព្រោះអីនឹងគឺគេមិនអោយយើងនឹងដាច់ពោះនោះទេហាសបាទ ហើយនិយាយទៅគឺយើងនៅសល់តែម្នាក់ទៀតនឹងក៏ចេះតែធ្វើទៅហាសបាទ ហើយនៅពេលដែលយើងបានធ្វើសង្គ្រាមហើយចឹងគឺយើងគ្មានលិខិតរបួសស្នាមអ្វីទាំងអស់នឹងហាសបាទ និយយាទៅគឺនៅពេលដែលយើងទៅគឺដូចមាននាក់ដែលគេបានជួយយើងចឹងហាសបាទ ហើយសំរាប់នាក់ខ្លះទៀតនឹងនៅពេលដែលគេបានទៅតាមក្រោយយើងនឹងក៏គេបានដាច់ជើងហើយនឹងពិការជើងចឹងទៅហាសបាទ ហើយសំរាប់នាក់ខ្លះទៀតនឹងក៏គេបានបាក់ជើងដែលចឹងទៅហាសបាទ ហើយសំរាប់ខ្ញុំបានទៅខាងខេត្តប៉ៃលិននឹងតាំងពីឆ្នាំ ១៩៨១ ហាសបាទតែគ្រាន់តែថានៅពេលដែលយើងបានទៅលើកដំបូងនឹងគឺយើងមានភាពពិបាកបន្ដិចចឹងហាសបាទហើយនិយាយទៅគឺយើងបានចាញ់ទឹកចាញ់ដីចឹងហាសបាទ​ហើយសំរាប់យើងគ្រាន់តែទៅមួយអាទិត្យនោះទេគឺយើងចាប់ផ្ដើមឈឺក្បាលវល់មុខខ្លាំងណាស់ចឹងហាសបាទ ហើយសំរាប់យើងមានថ្នាំអាគីមីងរបស់គេនឹងហាសបាទហើយសំរាប់ថ្នាំគីមីងនឹងនៅពេលដែលយើងហូបទៅគឺវាគ្រាន់បើលជួយយើងអោយបានធូសា្របានដែលចឹងហាសបាទហើយនិយាយទៅគឺមិនដូចជាលូវនឹងនោះទេសំរាប់ថ្នាំនឹងគឺមានគ្រប់ប្រភេទទាំងអស់ចឹងហាសបាទ ហើយនៅក្នុងជំនាន់នឹងក៏យើងបានដាក់ស៊ីរូមដែលហើយការស៊ីរួមនឹងគឺបានដាក់តែមួយអាទិត្យនោះទេគឺយើងអាចបានជាបានចឹងហាសបាទ ហើយនៅពេលដែលយើងបានជាហើយចឹងគឺគេបានអោយយើងនឹងទៅសមរភូមិទៀតចឹងទៅហាសបាទ ហើយសំរាបខ្ញុំបានទៅសមរភូមិនឹងគឺ២ដងទៀតនឹងគឺឈឺចង់ជិតស្លាប់ទៀតចឹងហាសបាទ ហើយនិយាយទៅគឺយើងអាចនិយាយបានថានៅក្នុងជំនាន់ប៉ុលពតនឹងគឺយើងជិតស្លាប់អស់ម្ដងហើយចឹងហាសបាទ ហើយនៅពេលដែលយើងធ្វើសង្គ្រាមនឹងគឺយើងមិនបានខ្លាចថាយើងនឹងស្លាប់អ្វីនឹងគឺយើងមិនបានខ្លាចនោះទេហាសបាទ ហើយនិយាយទៅគឺកំរមានខ្លាំងណាស់នៅពេលដែលយើងទៅធ្វើសង្គ្រាមនឹងគឺត្រូវគេបានវៃយើងអោយមានរបួសនឹងគឺកំរខ្លាំងណាស់បាទ ហើយនាក់ដែលស្លាប់នឹងក៏គ្មានសូវមានដែលចឹងហាសបាទ អ្វីដែលយើងខ្លាចជាងគេនឹងគឺជំងឺគ្រុនចាញ់នឹងតែម្ដងហាសបាទ ហើយសំរាប់មនុស្សដែលបានស្លាប់នឹងគឺនៅក្នុងជំងឺគ្រុនចាញ់នឹងតែម្ដងហាសបាទ ៕

ក៖ បាទហើយចឹងសំរាប់យើងនៅពេលដែលយើងទៅរៀននឹងគឺយើងទៅរៀននៅក្នុងព្រៃមែនដែលរឺទេលោកពូ ???

ខ៖ បាទៗ និយាយទៅសំរាប់នៅក្នុងជំនា់ននឹងគឺជាជំនាន់ព្រៃហើយហាសបាទ ពីព្រោះអីនឹងសំរាប់ព្រៃនឹងគឺវាបានដុសមកនឹងគឺឡើងជិតឡានតែម្ដងហាសបាទ ហើយសំរាប់ខ្ញុំបានឈឺនឹងអស់រយះពេលមួយឆ្នាំដែលចឹងហាសបាទ ហើយនៅក្នុងឆ្នាំ ១៩៨១ ទៅឆ្នាំ ១៩៨២ គឺយើងរស់នៅធម្មតាដូចជានៅក្នុងស្រុកភូមិរបស់យើងចឹងទៅហាសបាទហើយគ្រាន់តែសំរាប់ឆ្នាំនឹងគឺយើងបានឈឺនឹងគឺគ្រាន់តែផ្ដាស់សាយអីនឹងហើយនឹងរងាអីធម្មតាតែប៉ុននឹងចឹងហាសបាទ ហើយសំរាប់យើងនៅពេលដែលយើងបានទៅមួយឆ្នាំដំបូងនឹងគឺពួកវានឹងបានលេងយើងតែម្ដងហាសបាទ ហើយសំរាប់ជំនាន់នឹងគឺថានៅពេលដែលយើងទៅនឹងគឺមានស្អីពីព្រោះអីនឹងគឺយើងអត់មានទឹកស្អាតមកពីណាហាសបាទ ហើយនៅពេលដែលយើងទៅនឹងគឺយើងបានទៅនៅក្នុងខែវសារចឹងហាសបាទ​ហើយសំរាប់ទឹកនឹងគឺយើងបានផឹកទឹកជ្រោះរបស់គេនឹងចឹងហាសបាទ ហើយសំរាប់ទឹកជ្រោះនឹងនៅពេលដែលវាបានហូរមកនឹងគឺមានធំក្លិននឹងគឺសុទ្ធតែប្រតៀលចឹងហាសបាទនិយាយទៅគឺមិនដឹងជាអ្វីខ្លះចឹងហាសបាទ ហើយសំរាប់ការដេកវិញនឹងគឺថានៅពេលដែលគេបានដេកនឹងគឺយើងបានជីកដីហើយនឹងបានក្រាលក្រណាតកៅស៊ូចឹងទៅហាសបាទ ហើយសំរាប់មានខ្លះនឹងគឺយើងបានក្រាលកៅស៊ូមួយទៀតនឹងគឺយើងបានផឹកចឹងទៅហាសបាទហើយសំរាប់នៅក្នុងជំនា់ននឹងគឺយើងមានទឹកដាំមកពីណាសំរាប់ផឹកហាសបាទ ហើយនិយយាទៅនៅក្នុងជំនាន់នឹងគឺយើងគឺយើងផឹកតែទឹកឆៅនោះទេ ហើយពេលខ្លះនឹងសំរាប់ទឹកជ្រោះនឹងគឺវាបានរីងអស់ទឹកចឹងហាសបាទគឺនៅសល់តែកំបោលនោះទេ ពីព្រោះអីនឹងគឺមេឃមានសភាពក្ដៅចឹងហាសបាទហើយនៅពេលដែលអត់មានអ្វីចឹងក៏យើងបាននាំគ្នាដាំបន្លែអីចឹងទៅហាសបាទ ហើយសំរាប់នាក់ខ្លះនឹងក៏គេមានពេលទំនេរនឹងក៏គេបានដាំចឹងទៅ ហើយនាក់ខ្លះទៀតនឹងក៏គេមិនបានមានពេលទំនេរនឹងក៏គេមិនបានដាំសំរាប់ហូបនោះទេហាសបាទនៅក្នុងជំនាន់នឹងគឺយើងផឹកតែទឹកឆៅនោះទេហាសបាទ ៕

ក៖ បាទហើយចឹងសំរាប់យើងនៅពេលដែលផឹកទឹកឆៅរហូតចឹងថាតើយើងមានជំងឺរាគរុះដែលរឺទេលោកពូ ???

ខ៖ បាតនិយយទៅសំរាប់នៅពេលនឹងគឺដូចជាពេលដែលយើងបានផឹកទឹកឆៅចឹងគឺយើងមិនសូវជាអ្វីដែលចឹងហាសបាទតែគ្រាន់តែថាយើងមានជំងឺគ្រុនចាញ់តែប៉ុននឹងចឹងហាសបាទ ហើយនិយាយទៅគឺវារាគតាមមនុស្សដែលចឹងហាសបាទសំរាប់នាក់ខ្លះក៏បានរាគចឹងទៅ ហើយសំរាប់នាក់ខ្លះទៀតនឹងគឺគេបានមិនរាគនោះទេហាសបាទ ហើយសំរាប់ទាហ៊ានរបស់សម្ដេច ហេង សំរិន នៅក្នុងឆ្នាំ ១៩៧៩ នឹងគឺយើងមានភាពកំសត់ខ្លាំងណាស់ណាបាទនៅពេលដែលគេបានវៃគ្នានៅក្នុងសមរភូមិនឹងគឺមិនដូចជាលូវនឹងនោះទេហាសបាតហើយនៅពេលដែលវៃនឹងគឺមិនអង្ករលីងនឹងគឺមិនវៃនោះទេហាសបាទ ហើយនៅពេលដែលបានបាយនឹងគឺមានអង្ករលីងនឹងឯងសំរាប់ហូបពីព្រោះអីនឹងគឺយើងបានវៃគ្នានឹងគឺអស់រយះពេល ៧ថ្ងៃនឹងគឺយើងមានអង្ករសំរាប់លីង ហើយនៅពេលដែលយើងយកមកនឹងគឺយើងទុក្ខសំរាប់ស៊ីនឹងបានប្រហែលជា ៣​ទៅ៤ថ្ងៃចឹងហាស ហើយសំរាប់ពេលខ្លះទៀតនឹងគឺយើងវៃគ្នានឹងគឺអាចឡើងដល់រយះពេល ៧ ថ្ថៃចឹងហាសបាទគឺយើងវៃគ្នាទៀតចឹងហាសបាទ ហើយនិយាយទៅគឺយើងនិយាយទៅគឺមិនមែនយើងវៃគ្នានោះទេគឺយើងគ្រាន់តែនៅចាំការពារទល់ដែងរបស់យើងចឹងទៅហាសបាទ​ ហើយសំរាប់ពេលខ្លះនឹងគឺត្រូវគ្នាចឹងទៅក៏បានវៃគ្នាចឹងទៅ ហើយសំរាប់ពេលខ្លះទៀតនឹងក៏មិនបានត្រូវគ្នាក៏មិនបានវៃគ្នានោះទេហាសបាទ ហើយប្រសិនជាយើងបានជួបគ្នានឹងគឺយើងដាក់ទៅ ហើយប្រសិនជាយើងមិនបានជួបគ្នានោះទេគឺយើងតាមនឹងចឹងទៅហាសបាទ ហើយសំរាប់បាយរបស់យើងនឹងគឺយើងបានដាំគឺយើងបានដាំបាយនឹងគឺប្រហែលជា៦កំប៉ុងហើយនៅពេលដែលយើងបានយកមកបោកនឹងគឺប៉ុនក្បាលជង្គង់ហាសបាទ ហើយសំរាប់៦កំប៉ុងនឹងគឺយើងបានដាំវាហើយនឹងគឺយើងបានហូបវានឹងគឺបានប្រហែលជា ៤ ទៅ ៥ថ្ងៃនឹងគឺយើងហូបមិនអស់នោះទេហាសបាទ ហើយសំរាប់យើងបានស្គាល់ភូមិជាដែលរឺទេនៅពេលដែលយើងនឹងបានគឺយើងបានចិតមួយចំនិតចឹងទៅក៏យើងបានយកមកហូបចឹងទៅហាសបាទ ហើយសំរាប់យើងនៅពេលដែលយើងបានធ្វើដាក់ចឹងទៅនៅក្នុងរយះពេល៣ថ្ងៃនឹងគឺយើងហូបទៅគឺមិនផ្អូមនោះទេហាសបាទ ហើយនៅក្នុងជំនាន់នឹងគឺយើងមានទឹកស្អាតនឹងមកពីណាគឺយើងមានតែទឹកដបតែប៉ុននឹងហាសបាទ ហើយសំរាប់ទឹកជ្រោះនឹងគឺយើងដាក់អោយតែពេញដបរបស់យើងនឹងហើយនឹងមានសាក់ការដូររបស់យើងទៀតនឹងហើយជាពិសេសនឹងគឺយើងធ្វើយ៉ាងមិចកុំអោយអត់មានទឹកហាសបាទនឹងហើយគឺយើងបានធ្វើការងារនៅក្នុងសរមភភូមិចឹងហាសបាទ ហើយនិយាយទៅគឺយើងធ្វើយ៉ាងមិចអត់បាយបានតែធ្វើយ៉ាងមិចកុំអោយតែយើងអត់មានទឹកចឹងហាសបាទ ហើយនិយាយទៅគឺថាប្រសិនជាយើងអត់មានទឹកនឹងគឺយើងពីបាកនឹងធ្វើធ្វើការងារហើយនឹងអាចស្លាប់តែម្ដងហាសបាទ ពីព្រោះអីនឹងគឺយើងរកទឹកនឹងគឺមិនឃើញនឹងគឺយើងអាចនឹងស្លាប់ហាសបាទហើយណាមួយទៀតនឹងនៅពេលដែលយើងដើរទៅណាមកណាហើយយើងវង្វែងនឹងគឺយើងដឹងតែមានអារម្មណ៏ថាភ័យហើយហាសបាទ ហើយនៅក្នុងជំនាន់របស់សម្ដេច ដេកជោ គឺយើងបានជួបមួយសារទៀតនៅពេលដែលខ្មែរក្រហមគេបានចូលមកចឹងហាសបាទ ហើយសំរាប់នៅខាងភ្នំពេញគេបានចូលមកធ្វើសង្គ្រាមទៀតនៅក្នុងជំនាន់នឹងគឺយើងបានវៃគ្នាមួយដងទៀត ហើយណាមួយតៀតនឹងគឺគេបានចុះផ្សាយចឹងហាសបាទ​ ហើយនៅពេលដែលគេបានចុះផ្សាយមកដល់ក្នុងស្រុករបស់យើងហើយចឹងទៅក៏បានគេហៅអោយយើងនឹងចូលធ្វើជាទាហ៊ានទៀតចឹងហាសបាទ ហើយនៅពេលដែលខ្ញុំបានចូលធ្វើជាទាហ៊ានទៀតនឹងគឺខ្ញុំបានទៅវៃគ្នានឹងគឺទៅដល់នៅខាង អូរាល់ អីទៀតចឹងហាសបាទហើយនៅពេលដែលយើងបានធ្វើសង្គ្រាមចប់ហើយចឹងគឺខ្ញុំបានត្រឡប់មកផ្ទះវិញចឹងហាសបាទ ហើយសំរាប់ខ្ញុំនៅពេលដែលបានមកដល់ផ្ទះវិញហើយចឹងនៅក្នុងជំនា់ននឹងគឺជីវភាពរបស់ខ្ញុំគឺក្រពេកចឹងហាសបាទ ហើយសំរាប់ប្រពន្ធរបស់ខ្ញុំនឹងគឺមានតែមួយគ្រែហើយនឹងខ្ទមប៉ុននេះទេហាសសបាទ ហើយណាមួយទៀតនឹងគឺផ្ទះរបស់ខ្ញុំជញ្ជាំងនឹងគឺមានរហែកទៀតចឹងហាសបាទ ហើយដល់ពេលចឹងគឺខ្ញុំបានសុំគេដើម្បីឈប់ហើយហាសបាទ ហើយនិយាយទៅគឺយើងបានទៅធ្វើការងារទាំងអស់នឹងគឺកាត់ទឹកកាត់ដីនឹងគឺគ្រប់បែបយ៉ាងអស់ហើយចឹងហាសបាទ ហើយសំរាប់នៅក្នុងជំនាន់នឹងនៅពេលដែលយើងបានធ្វើសង្គ្រាមនឹងគឺគេបានមកតាមខ្ញុំអោយទៅធ្វើដែលចឹងហាសបាទ​តែសំរាប់ខ្ញុំបានមើលមកខ្លួនឯងថាសំរាប់ជីវភាពរបស់យើងនឹងគឺមើលទៅគឺមិនអាចទៅរួចដែលចឹងហាសបាទហើយប្រសិនជាខ្ញុំបានទៅធ្វើការងារទាំងអស់នឹងក៏ខ្ញុំបាននៅមកដល់លូវនឹងដែលចឹងហាសបាទ ពីព្រោះអីនឹងគឺនៅក្នុងជំនាន់នឹងគឺមាននាក់ដែលគេបានឈប់អស់ហើយចឹងហាសបាទ ហើយនៅពេលដែលគេបានមកតាមយើងចឹងទៅក៏យើងបានប្រាប់គេថាយើងមិនអាចទៅបាននោះទេពីព្រោះអីនឹងសំរាប់ជីវភាពរបស់យើងនឹងគឺក្រសត់ចឹងហាសបាទ ហើយណាមួយទៀតនឹងគឺកូនរបស់យើងនឹងគឺមាន ៣ទៅ៤នាក់ទៀតសំរាប់ផ្ទះរបស់យើងនឹងគឺនៅតែផ្ទះខ្ទមនឹងហាសបាទហើយដល់ពេលចឹងគឺយើងទៅយ៉ាងមិចនឹងបានចឹងហាសបាទពីព្រោះអីនឹងគឺផ្ទះរបស់យើងនឹងគឺមានតែមួយគ្រែនឹងហើយសំរាប់ជញ្ជាំងរបស់យើងវិញនឹងគឺរហែកដំបូលមុនក្រោយហើយនៅពេលដែលមេឃភ្លៀងនឹងគឺបានលិចមុខលិចក្រោយហើយត្រូវកូនរបស់យើងទៀត នៅពេលដែលខ្ញុំបានវៃគ្នានៅខាងអូរាល់នឹងគឺប្រពន្ធរបស់ខ្ញុំនឹងគឺគាត់បានជិតឆ្លងទន្លេរហើយចឹងហាសបាទ នៅពេលដែលខ្ញុំចង់សុំច្បាប់នឹងគឺគេមិនបានអោយយើងនឹងមានច្បាប់នោះទេ ហើយដល់ពេលចឹងគឺយើងត្រូវបានទៅវៃគ្នាទៀតនៅក្នុងជំនាន់នឹងចឹងហាសបាទ និយយាទៅគឺគេមិនបានអោយច្បាប់យើងដើម្បីមកមើលប្រពន្ធកូនរបស់យើងនោះទេហាសបាទ ហើយសំរាប់យើងនៅពេលដែលយើងបានឈប់សំរាក់នឹងគឺគេមិនបានអោយយើងនឹងមកនោះទៀតហាសបាទ ហើយដល់ពេលចឹងក៏គេបានអោយយើងនឹងទៅវៃគ្នានឹងគឺមួយសារទៀតហើយនៅពេលដែលវៃគ្នានឹងគឺមានមនុស្សនឹងត្រូវបានស្លាប់អស់ច្រើនគួរសមដែលនឹងហាសបាទ ហើយនៅពេលដែលវៃគ្នានឹងគឺមាននាក់ខ្លះទៀតនឹងគឺគេបានជាន់មីង ហើយនៅពេលដែលគេបានជាន់មីងនឹងគឺមាននាក់ខ្លះផ្ទះរបស់គេនឹងគឺត្រូវបានបាក់ហើយនឹងបានទុកចោលចឹងហាសបាទ ហើយនៅក្នុងជំនាន់នឹងគឺគេបានដាក់ប្រកៃនឹងគឺសុទ្ធតែគ្រាប់បែកចឹងហាសបាទ ហើយនៅពេលដែលយើងនឹងបានចូលទៅដល់នឹងគឺយើងបានទៅយកអីវ៉ានរបស់ពួកវាចឹងទៅហាសបាទនៅពេលដែលយើងគ្រាន់តែចូលទៅគឺគេបានដាក់មីងអោយយើងនឹងផ្ទុះអោយស្លាប់តែម្ដងហាសបាទ ៕

ក៖ បាទហើយចឹងសំរាប់លោកពូថាតើលោកពូបានធ្លាប់ជាទាហ៊ានជាមួយនឹងពួកប៉ុលពតដែលរឺទេលោកពូនៅក្នុងជំនាន់នឹងលោកពូ ???

ខ៖ បាទនិយាយទៅសំរាប់នៅក្នុងជំនាន់នឹងហាសបាទ ពីព្រោះអីនឹងនៅក្នុងជំនាន់នឹងគឺយើងនៅស្ទើរដែលចឹងហាសបាទ និយាយទៅគឺយើងអាចនិយាយបានថាគឺយើងអត់ដែលបានធ្វើតែម្ដងហាសសំរាប់នៅក្នុងជំនាន់ប៉ុលពតនឹងហាសបាទ ហើយសំរាប់បងរបស់ខ្ញុំម្នាក់នឹងគឺគាត់ត្រូវបានគេវៃចោលដោយសារតែគាត់ធ្លាប់ធ្វើជាទាហ៊ានខ្មែរក្រហមផង ហើយនឹងធ្វើជាទាហ៊ាន លុន ណល ផងចឹងហាសហើយសំរាប់មួយនឹងគឺគេបានហៅគាត់ថាគេនាក់ដែលរំដោះចឹងហាសបាទ ហើយយើងអាចនិយយាបានថាសំរាប់គាត់នឹងគឺជាពស់ក្បាល២ចឹងហាសបាទ ពីព្រោះអីនឹងសំរាប់នាក់ដែលនៅខាងនេះក៏គេបានត្រូវហើយសំរាប់នាក់ដែលនៅខាងនោះទេក៏គេបានត្រូវគ្នាចឹងហាសបាទហើយសំរាប់នៅពេលដល់ពេលចុងក្រោយនឹងគឺគេបានយកយើងនឹងយកទៅវៃចោលដោយគ្មានស្ដាយស្រណោះសូម្បីតែម្ដងហាសបាទហើយពួកវានឹងគឺមិនបានគិតថាយើងនឹងបានធ្លាប់ជួយពួកវានោះទេនៅក្នុងជំនាន់របស់ខ្មែរក្រហមចឹងហាសបាទ និយយាទៅសំរាប់នាក់ដែលគេបានតស៊ូហើយនឹងនាក់ដែលចេះដឹងនឹងគឺគេបានយកទៅវៃចោលទាំងអស់ចឹងហាសបាទ ពីព្រោះអីនឹងនៅពេលដែលគេទុកនាក់ដែលចេះនឹងគឺគេខ្លាចសើររើសយើងចឹងហាសបាទ ហើយដល់ពេលចឹងគឺគេបានយកទៅវៃចោលតែម្ដងហាសបាទហើយនិយាយទៅសំរាប់ពួកនងឹគឺគេបានតស៊ូខ្លាំងណាស់ហាសបាទ ហើយសំរាប់ពេលខ្លះនឹងគឺគេនឹងយកយើងនឹងទៅសំលាប់ចោលជាមូលហេតុដែលយើងនឹងទាំងអស់គ្នាមាននាក់ខ្លអនឹងក៏គេបាននាំគ្នារត់ទៅប្រទេសវៀតណាមចឹងហាសបាទហើយនឹងបានទៅរស់នៅជាមួយនឹងប្រជាជនរបស់គេទៀតចឹងហាសបាទ ហើយសំរាប់នាក់ខ្លះទៀតនឹងគឺគេបានរស់នៅឆ្ងាយទៀតចឹងក៏យើងអត់មានពេលដើម្បីនឹងរត់នោះទេហាសបាទ ហើយដល់ពេលចឹងគឺយើងមានភាពពិបាកខ្លាំងណាស់ដែលហាសបាទ ហើយប្រសិនជាយើងមិនទៅនោះទេនៅក្នុងជំនាន់នឹងគឺគេនឹងចាប់យើងដើម្បីអោយយើងនឹងធ្វើជាទាហ៊ានទៀតចឹងហាសបាទ ហើយនិយាយទៅដូចថានៅក្នុងជំនាន់នឹងនៅខាងភូមិភាគនឹងគឺកាល់នឹងគឺថាសំរាប់ពួកថៅកែនឹងគឺគេបានហៅពួកនឹងគឺជាពួកនារតីចឹងហាសបាទនឹងគឺគេបានហៅចឹងហាសសំរាប់ពួកនារតីនៅខាងខេត្ត តាកែវ នឹងហាសបាទហើយសំរាប់នៅខាងបាត់ដំបងនឹងគឺគេបានហៅថាពួកពៀយោបហាសបាទ បាទនឹងហើយចឹងសំរាប់នៅខាងបាត់ដំបងនឹងគឺគេបានហៅខាងពៀលយោបចឹងហាសបាទ ហើយនិយាយទៅគឺប្រសិនជាយើងគិតទៅគឺមានទិសដូចជា បូពារ៏ អីសាន្ដ ពៀលយោប នឹងហើយនៅពេលដែលយើងនឹងបានមកដល់បាត់ដំបងនឹងគឺគេបានហៅថាពៀលយោបចឹងហាសបាទ ហើយណាមួយទៀតនឹងនៅក្នុងជំនាន់នឹងគឺគេបានហៅតែចឹងហាសបាទសំរាប់នៅខាងតំបន់៤ចឹងគឺគេតែងតែហៅថាតំបន់ពៀលយោបនៅក្នុងជំនា់ននឹងគឺគេតែងតែនិយាយម្ដងៗនឹងគឺគិតអំពីទិសចឹងហាសបាទ​ ហើយសំរាប់ពួកនាក់ដែលនៅខាងតាកែវនឹងគឺគេបានហៅថាពួកនារតីនឹងចឹងហាសបាទ ហើយនៅពេលដែលគេបានចុះមកនឹងគឺគេបានសំលាប់ប្រជាជនដែលបានចុះមកនឹងនៅខាងនារតីនឹងចឹងហាសបាទហើយសំរាប់ពួកវានឹងគឺបានចាប់មនុស្សនឹងចងទាំងខ្សែចឹងហាសបាទ ហើយសំរាប់មួយនឹងគឺគេបានយកចិត្តយើងចឹងហាសបាទ​ហើយនៅពេលដែលគេចេះយកចិត្ដចឹងទៅក៏គេមិនដែលសំលាប់មនុស្សដែលនៅខាងភាគនឹងដែលចឹងហាសបាទ ហើយសំរាប់ពួកនាក់ដែលនៅខាងទិសផ្សេងនឹងគឺពួកវានឹងគឺបានចាប់ចាស់ៗហើយនឹងពួកដែលធ្លាប់ធ្វើជាទាហ៊ាននឹងនាក់ដែលធ្លាប់ធ្វើខាងឈ្លួបចឹងទៅហាសបាទ ហើយសំរាប់ពួកនឹងហើយដែលគេបានចាប់ចងហើយនឹងយកទៅវៃចោលមុនគេហើយហាសបាទ ហើយសំរាប់ពេលមុននឹងគឺពួកវៀតណាមគេបានចូលមកហើយហើយយើងបានទៅលេងពួកនឹងហើយសំរាប់នាក់ខ្លះនឹងក៏គេបានរត់ចូលព្រៃចឹងទៅហើយសំរាប់នាក់ខ្លះទៀតនឹងក៏គេបានរត់ចូលអីផ្សេងចឹងទៅហាសបាទ ពីព្រោះអីនឹងគឺគេបានដឹងថាសំរាប់ពួកវៀតណាមគេបានចូលមកចឹងគឺគេបានរត់ចូលព្រៃចឹងទៅក៏គេបានរស់រានមានជីវិតចឹងទៅហាសបាទ ហើយសំរាប់ពូកនឹងគឺសុទ្ធតែពួកទាហ៊ានរបស់ពួកសហករណ៏ហាសបាទ ហើយប្រសិនជាយើងគិតនាក់ដែលកាន់ខាងសហករណ៏នឹងគឺគាត់ដូចជាមេភូមិរបស់យើងនៅពេលលូវនឹងចឹងហាសបាទ ៕

ក៖ បាទហើយចឹងសំរាប់នៅក្នុងជំនាន់ប៉ុលពតនឹងនៅពេលដែលលោកពូមិនទាន់ធ្វើជាទាហ៊ាននឹងថាតើគេបានអោយលោកពូបានធ្វើការងារអ្វីខ្លះដែលទៅលោកពូ ???

ខ៖ បាទនិយយាទៅសំរាប់នៅក្នុងជំនា់ននឹងគឺគេបានអោយយើងនឹងជីកទំនប់ហើយនឹងជីកប្រឡាយ ហើយអោយយើងនឹងនៅខាងភ្លឺស្រែហើយនឹងជីកដីធ្វើស្រែទាំងអស់ដូចជាចំការអីទៀតចឹងទៅហាសបាទ ហើយនិយាយទៅគឺគេបានអោយយើងនឹងជីកប្រឡាយនឹងគឺច្រើនជាងគេហើយសំរាប់កងយុវជននឹងគឺគេបានអោយជីកចឹងទៅហាសបាទ ពីព្រោះអីនឹងនៅក្នុងជំនាន់មុននឹងនៅពេលដែលដល់ខែនេះនឹងគឺគេបានអោយយើងនឹងជីកដីហើយនឹងលើកដីជីកប្រឡាយដាក់ស្រែនឹងគឺគេបានអោយយើងនឹងធ្វើការងារទាំងអស់នឹងហើយហាសបាទ ហើយសំរាប់ខែវសាលគឺគេបានអោយយើងនឹងដកស្ទុងហើយនឹងកាន់កណ្ដាប់ស្ទុងចឹងហាសបាទ ហើយសំរាប់កណ្ដាប់នឹងគឺគេបានអោយយើងនឹងគោសហើយនឹងគៀប ហើយសំរាប់នាក់ដែលរស់នៅខាងស្រុកបាត់ដំបងនឹងគឺគេហៅគៀបចឹងហាសបាទនៅក្នុងស្រុកនឹងគឺគេបានហៅចឹងហាសបាទ តែគ្រាន់តែថានៅពេលដែលគេបានធ្វើចឹងគឺគេបានដាកខ្សែចំនួន២ចឹងក៏គេបានដាក់ខ្សែនឹងអោយវែងទឿតចឹងទៅហាសបាទ ហើយនៅពេលដែលយើងបានកណ្ដាប់វាហើយចឹងគឺគេបានញ្ញុតវាចឹងទៅគឺគេបានហៅវាថាមួយផ្លូនចឹងហាសបាទ ហើយមានចំនួន ៤០កណ្ដាប់ចឹងហាសបាទ​ហើយនៅពេលដែលយើងរ៉ែកមិនរួចចឹងទៅក៏យើងគ្រាន់តែដាក់តែ៥ដំបរទៅបានហើយហាសបាទ ហើយសំរាប់របស់ផ្សេងនឹងគឺមួយផ្លូនអីចឹងទៅ ហើយយើងបានរ៉េកនឹងគឺ២០អំរ៉េកចឹងទៅដាក់ចូលវាលស្រែចឹងទៅហាសបាទ ហើយនៅក្នុងការរ៉េកនឹងទៅដល់ស្រែនឹងគឺប្រហែលជា ៤ ទៅ ៥ គីឡូរហាសបាទហើយបានយើងបានដល់កន្លែងស្ទុងចឹងហាសបាទ ៕

ក៖ បាទហើយចឹងនៅពេលដែលយើងបានរ៉េកបានហើយចឹងបានយើងទៅយកវាម្ដងទៀតមែនដែលរឺទេលោកពូ ???

ខ៖ បាទនិយាយទៅនៅពេលដែលយើងបានរ៉េកហើយចឹងក៏យើងបានដាក់វានឹងតាមវាលស្រែចឹងទៅហាសបាទហើយនៅពេលដែលដល់ម៉ោងកន្លែងណាគឺយើងឈប់ហូបបាយនៅកន្លែងនឹងចឹងហាសបាទ ហើយសំរាប់បបរនឹងគឺគេបានយកអោយយើងនឹងដល់កន្លែងគឺយើងឈប់សំរាក់កន្លែងនឹងហូបបាយកន្លែងនឹងតែម្ដងហាសបាទនឹងគឺយើងហូបបបរនោះទេហាសបាទ ហើយសំរាប់បបបរនឹងគឺគេបានអោយយើងម្នាក់មួយវែកៗនោះទេហាសបាទ ហើយនៅពេលដែលយើងហូបហើយចឹងគឺគេបានអោយយើងសំរាក់បានប្រហែលជា ១០នាទីគឺយើងចាប់ផ្ដើមកាន់ដងរ៉េកហើយនឹងបន្ដធ្វើដំណើរទៅមុខទៀតចឹងទៅហាសបាទ ហើយនៅពេលដែលរ៉េកនឹងគឺរហូតដល់ម៉ោង៥ចឹងទៅក៏យើងបានបបួលគ្នាដើម្បីឡើងមកវិញ ហើយយើងរ៉េកមកដល់កន្លែងដែលយើងបានសំរាក់នឹងរហូតដល់ម៉ោង ៦ ចឹងទៅហើយនៅពេលដែលម៉ោង៦នឹងគឺគេបានអោយយើងនឹងសំរាក់ហើយនឹងហូបបបរចឹងទៅហាសបាទ ហើយនៅពេលដែលយើងនឹងហូបបបរហើយចឹងក៏យើងបានត្រឡប់មកវិញនឹងម៉ោង៧ហើយគេបានអោយយើងនឹងសំរាក់អស់មួយម៉ោងចឹងទៅហាសបាទ ហើយនៅពេលដែលយើងនឹងបានហូបហើយចឹងក៏គេបានអោយយើងនឹងបានជុំគ្នាដើម្បីមានការប្រជុំទៀតចឹងហាសបាទ ហើយសំរាប់ការប្រជុំនឹងគឺគេបានបង្រៀនយើងថាមាននាក់ណាខ្លះនិយាយដើមគ្នា ហើយនឹងមិនធ្វើការងារ និយាយទៅគឺគេបានបង្រៀនយើងកុំអោយធ្វើចឹងហាសបាទហើយសំរាប់នាក់ខ្លះទៀតនឹងគឺគេបានខ្ចិលចឹងហាសបាទ ហើយប្រសិនជានាក់ដែលគេបានច្បាស់លាស់នឹងគឺគេបានិយាយបានយូរចឹងទៅ ហើយសំរាប់នាក់ខ្លះដែលគេមិនច្បាស់លាស់នឹងក៏មិនសូវនិយាយច្រើនចឹងទៅហាសបាទ ហើយសំរាប់ការប្រជុំនឹងលើកឡើងនិយាយអំពីការងារអីចឹងទៅប្រសិនជាប្រជុំនឹងយូរចឹងទៅក៏ដល់ម៉ោង ៨ ទៅ ៩ យប់ចឹងទៅហាសបាទអត់មានដេកនោះទេហាសបាទ ហើយយើងបានសំរាក់នឹងបានតែបន្ដិចនោះទេហាសបាទ ហើយដល់ម៉ោង២អីនឹងគឺយើងចាប់ផ្ដើមនឹងគឺក្រោកឡើងទៀតហើយហាសបាទ ហើយអោយតែដល់ម៉ោង ២ នឹងគឺគេបានគោសអាគាំងរបស់គេនឹងលឺសូរតែមាំងៗ​ ហើយនៅពេលដែលយើងលឺហើយចឹងគឺយើងបាននាំគ្នានឹងដើរមកដល់កន្លែងកណ្ដាប់នឹង ចុះយើងគិតមើលទៅគ្រាន់តែយើងដើរពីកន្លែងរបស់យើងដេកនឹងគឺប្រហែលជា១០គីឡូរហាសបាទ ហើយនៅពេលដែលយើងបានដើរមកដល់នឹងគឺមេឃនឹងគឺរាងភ្លឺៗហើយហាសបាទហើយយើងក៏ចាប់ផ្ដើមរ៉េកចឹងទៅហាសបាទ ហើយសំរាប់ការរ៉េកនឹងគឺនៅក្នុងមួយថ្ងៃនឹងគឺបានតែ២ជើងនោះទេនៅក្នុងរ៉េកនឹងហាសបាទ ហើយសំរាប់ស្មាររបស់ខ្ញុំនឹងគឺត្រូវថ្លោះមកដល់លូវហាសបាទ ហើយនិយាយទៅនៅក្នុងជំនាន់នឹងគឺយើងវេទនាខ្លាំងណាស់បាទ ហើយប្រសិនជាយើងមិនខំប្រឹងប្រែធ្វើការងារនោះទេនៅក្នុងពេលនឹងគឺគេនឹងយកយើងនឹងទៅវៃចោលរឺក៏គេបានចាប់យើងអោយទៅកសាងខ្លួននឹងរៀនសូត្រលូវនឹងចឹងក៏ថាបានហាសបាទ ហើយសំរាប់គេគ្រាន់តែកសាងយើងនឹង២ទៅ៣ដងអីនឹងគឺយើងដឹងតែបាត់ខ្លួនហើយហាសបាទ ៕

ក៖ បាទហើយចឹងសំរាប់នៅក្នុងជំនាន់នឹងនៅពេលដែលគេបានចាប់មនុស្សយកទៅសំលាប់ចោលនឹងគឺពួកវានឹងបានប្រើពាក្យសំដីពិរោះៗខ្លាំងណាស់ ដូចជាយកយើងទៅរៀនសូត្រ ហើយនឹងយកយើងនឹងទៅកសាង ហើយយកយើងនឹងទៅអប់រំ ហើយនិយាយជាមួយនឹងយើងសុទ្ធតែសមាមិត្ត និយាយទៅពាក្យរបស់ពួកនឹងគឺពិរោះខ្លាំងណាស់មែនដែលរឺទេលោកពូ ???

ខ៖ បាទនិយាយទៅសំរាប់យើងនៅក្នុងជំនាន់នឹងគឺថាប្រសិនជាគេបានយកយើងនឹងទៅគ្រាន់តែកសាងនឹងគឺមិនសូវជាអ្វីនោះទេហាសបាទ ហើយសំរាប់ពាក្យថាកសាងនឹងគឺយើងអាចនឹងមកវិញបានចឹងហាសបាទ ហើយនឹងគឺគេបានកសាងនឹងគឺម្ដងទៅពីរនឹងគឺយើងអាចនឹងបានមកវិញបានចឹងហាសបាទ​ហើយប្រសិនជាគេបានហៅថាសមាមិត្តយើងនាំគ្នាទៅរៀនសូត្រនឹងគឺយើងដឹងតែទៅហើយហាសបាទ ហើយនឹងអោយយើងនឹងទៅរៀនសូត្រនឹងគឺយើងដឹងតែទៅហើយគឺគ្មានថ្ងៃមកវិញនោះទេហាសបាទ ហើយសំរាប់ពាក្យថារៀនសូត្រនឹងគឺគេបានសំលាប់យើងចោលចឹងហាសបាទនឹងគឺដឹងតែទៅហើយបាទ ហើយប្រសិនជាយើងគេយកទៅកសាងនឹងគឺយើងមានសង្ឃឹមបន្ដិចចឹងហាសបាទ ហើយសំរាប់គេបានយកយើងនឹងទៅកសាងនឹងគឺគេបានយកយើងនឹងទៅកសាងរបស់គេពិតមែនសំរាប់មួយនឹងហាសបាទ ហើយសំរាប់គេបានយកយើងនឹងទៅកសាង១ម្ដងទៅ២ដងចឹងទៅហាសបាទ ហើយសំរាប់មួយនឹងគឺគេតាមអង្គភាពរបស់គេដែលចឹងហាសបាទ ហើយប្រសិនជាយើងកសាង២ដងមិនអ្វីនោះទេ ហើយប្រសិនជា៣ដងហើយនឹងគឺគេដឹងតែយកយើងនឹងទៅដល់កន្លែងមេធំរបស់គេហើយចឹងហាសបាទ ហើយសំរាប់នៅក្នុងជំនាន់នឹងគឺគេបានហៅមេកងធំហាសបាទ ហើយនៅពេលដែលយើងនឹងទៅដល់កន្លែងនឹងគឺដឹងតែចុងបង្ហើយហាសបាទ ហើយប្រសិនជាពេលក្រោយទៀតនឹងគឺនៅពេលដែលយើងនឹងធ្វើខុសទៀតនឹងគឺយើងដឹងតែគេយកទៅសំលាប់ចោលហើយហាសបាទគឺយើងលេងមានថ្ងៃដើម្បីមកវិញហើយហាសបាទនិយាយទៅនៅក្នុងជំនាន់នឹងគឺវេទនាខ្លាំងណាស់តែគ្រាន់តែនៅក្នុងឆ្នាំដែលពួកនារតីដែលគេបានចូលមកនឹងគឺខ្ញុំមានអារម្មណ៏ថាអាណិតប្រជាជនដែលពួកគាត់ចាស់ៗលោកយាយហើយនឹងលោកតាៗ ហើយសំរាប់នៅក្នុងជំនាន់នឹងគឺគេបានដកខ្ញុំអោយចេញពីទាហ៊ានហើយហាសបាទនៅពេលដែលគេបានដកខ្ញុំនឹងនៅក្នុងឆ្នាំ ១៩៨៨ នឹងគឺគេបានថាអោយខ្ញុំនឹងគឺជាកូនកំព្រាចឹងហាសបាទ ហើយដល់ពេលចឹងគឺគេបានហៅឈ្មោះរបស់ខ្ញុំថា អាម៉ៅ ហែងទៅចិញ្ចឹមសត្វទាទៅហាសបាទ ពីព្រោះអីនឹងហែងរស់នៅតែម្នាក់នោះទេហាសហើយដល់ពេលចឹងក៏ខ្ញុំបានសំរេចចិត្តដើម្បីទៅចិញ្ចឹមទា ហើយដល់ពេលចឹងក៏បានទៅចិញ្ចឹមទាជាមួយនឹងគេចឹងទៅហើយនៅក្នុងជំនាន់កាល់នឹងគឺគេបានស្គាល់ខ្ញុំច្រើនចឹងហាសបាទ ពីព្រោះអីនឹងខ្ញុំគឺជាកូនកំព្រាហើយណាមួយទៀតនឹងគឺខ្ញុំបានដើរធ្វើការងារនឹងគឺច្រើនដែលចឹងហាសបាទ ហើយសំរាប់ការងារយុវជននឹងក៏គេបានឃើញខ្ញុំ ហើយសំរាប់ម៉ាឈាងមុខនឹងក៏ខ្ញុំបានធ្វើដែលហាសបាទ ហើយនិយាយទៅគឺអ្វីក៏ធ្វើដែលនៅពេលដែលគេបានហៅខ្ញុំនឹងគឺខ្ញុំបានធ្វើទាំងអស់អោយតែគេបានហៅខ្ញុំអោយធ្វើការងារនឹងចឹងហាសបាទនិយាយទៅគឺគេបានហៅយើងរហូតនឹងហាសបាទ​ហើយដល់ពេលចឹងគឺប្រធានកងនឹងគឺគេបានស្គាល់យើងនឹងក៏បានច្រើនដែលចឹងហាសបាទ ហើយដល់ពេលចឹងគឺក្នុងចិត្តរបស់យើងនឹងគឺបានគិតថាប្រហែលជាគេអាណិតយើងហើយមើលទៅ ហើយដល់ពេលចឹងក៏យើងនឹងទៅចិញ្ចឹមទាតែម្ដងចឹងទៅហាសបាទ ហើយដល់ពេលចឹងនៅពេលដែលយើងចិញ្ចឹមទានឹងគឺបានមួយឆ្នាំនឹងនៅក្នុងឆ្នាំ ១៩៨៨ នឹងគឺប្រហែលជា១០ឆ្នាំចឹងហាសបាទគឺគេបានប្រកាសថាសំរាប់ពួកវៀតណាមនឹងគឺគេបានវៃចូលមកចឹងហាសបាទ ហើយសំរាប់ការចិញ្ចឹមទានៅក្នុងថ្ងៃមួយនឹងគឺបានសាហាវនៅពេលដែលវៀតណាមបានចូលមកនឹងគឺគេបានសំលាប់មនុស្សនឹងបានអស់ទាស់គឺស្លាប់អស់មនុស្សនឹងគឺច្រើនខ្លាំងណាស់ ហើយសំរាប់ប្រជាជនដែលគេបានច្រូតស្រូវនឹងគឺគេបានអោយដេកនៅតាមវាលស្រែចឹងទៅគឺគេមិនបានអោយទៅដេកនៅតាមភូមិនោះទេហាសបាទ ហើយដល់ពេលនឹងគឺមានបុរសម្នាក់នឹងគឺគាត់បានបាច់សំបើងរបស់គាត់នឹងនៅក្នុងវាលស្រែនឹងហើយគាត់បានដេកនៅក្នុងនឹងចឹងហាសបាទ​ហើយសំរាប់ដល់ពេលយប់ឡើងនឹងគឺគាត់បានដេកលក់អស់ហើយប្រហែលជា១១យប់នឹងគឺថាពួកគាត់បានដេកពីព្រោះអីនឹងគឺពួកគាត់នឹងបានអស់កំលាំងខ្លាំងណាស់ណាមួយទៀតនឹងគឺគាត់ចាស់ៗអស់ហើយហាសបាទ ហើយសំរាប់យប់ឡើងនឹងគឺឈ្នួបនឹងគឺគេបានមកហើយនឹងបានចងដាក់ៗតែម្ដងហាសបាទហើយនៅពេលដែលពួកវានឹងបានចងនឹងគឺយើងមិនដឹងថាពួកវាចងយករបស់ទាំងអស់នឹងយកទៅណានោះទេហាសបាទ ពីព្រោះអីនឹងគឺខ្ញុំបានមើលទៅពីកន្លែងទាដែលខ្ញុំបានចិញ្ចឹមនឹងចឹងហាសបាទ ហើយនិយាយទៅគឺផ្ទះក្រោយរបស់យើងនឹងគឺឆ្ងាយដែលគឺនៅពេលដែលយើងមកមើលទៅគឺយើងអាចនឹងឃើញបានចឹងហាសបាទហើយសំរាប់ខែនឹងគឺជាខែភ្លឺចឹងហាសបាទ ហើយសំរាប់ពួកខ្ញុំនៅពេលដែលចិញ្ចឹមទានឹងគឺសុទ្ធយាមហាសបាទនិយាយទៅគឺនៅចាំហើយនឹងនៅយាមទាដែលយើងបានចិញ្ចឹមទាំងអស់នឹងចឹងហាសបាទ ហើយនៅពេលដែលគេបានដើរមកនឹងគឺយើងបានឃើញសកម្មភាពទាំងអស់នឹងហើយនឹងមានសត្វច្រើនខ្លាំងណាស់មិនដូចជាលូវនឹងនោះទេហាសបាទ ហើយនៅពេលដែលសត្វចាប់ផ្ដើមផ្អើលចឹងក៏យើងបានឃើញសកម្មភាពទាំងអស់ដែលគេបានធ្វើនៅក្នុងវាលស្រែនឹងចឹងហាសបាទ ហើយនៅពេលដែលបានឃើញចឹងគឺវាមាននាក់ខ្លះនឹងបានចងដោយពួកឈ្នួបនឹងចឹងទៅហាសបាទ ហើយសំរាប់នាក់ខ្លះទៀតនឹងក៏គេបានគេចផុតហើយនឹងរត់តាមសំបើងទាំងអស់នឹងមិនអោយគេបានឃើញនោះទេហាសបាទ ហើយនៅពេលដែលគេបានរត់ហើយចឹងក៏គេបានរត់មកកន្លែងរបស់ខ្ញុំ ហើយនៅពេលដែលរត់មកនឹងក៏យើងបានសួរគេថាមានរឿងអ្វីកើតឡើងហាសបាទហើយនៅក្នុងពេលនឹងគឺមាននាក់ដែលគេបានដឹងអំពីផែនការរណ៏របស់គេចឹងហាសបាទ ហើយនៅក្នុងជំនាន់នឹងគឺគេបានចូលក្បាល២ចឹងហាសបាទ ពីព្រោះអីនឹងគឺគេបានដឹងចឹងហាសបាទ ហើយប្រសិនជាវាមិនបានដឹងនោះទេគឺនៅក្នុងជំនា់ននឹងគឺវាត្រូវស្លាប់មុនគេចឹងហាសបាទ ហើយដល់ពេលចឹងគឺវាបានទៅចឹងពីព្រោះអីនឹងគឺវាខ្លាចស្លាប់ដែលចឹងហាសបាទ ហើយនៅពេលដែលដឹងក៏យើងបាននាំគ្នារត់តាមអ្វីដែលយើងអាចធ្វើបានចឹងហាសបាទ ហើយដល់ពេលចឹងគឺប្រជាជនគេចេះតែឃើញយើងហើយក៏បានសួរយើងថាលោកពូយ៉ាងមិចពីព្រោញអីនឹងគឺគាត់បានឃើងយើងរត់ចឹងហាសបាទ ហើយយើងក៏បានប្រាប់ពួកប្រជាជនថាមានឈ្នួបនឹងគឺគេបានចាប់មនុស្សនឹងយកទៅសំលាប់ចោលអស់ហើយហាសបាទ ហើយសំរាប់ខ្ញុំបានដេកលក់ជាមួយនឹងពួកកាក់ក្របាទ ហើយសំរាប់ពួកគាត់ក៏បានអោយស្រូវសំរាប់ដាក់អោយទានឹងចឹងទៅហើយក៏ពួកគាត់បានរត់ចូលព្រៃនៅតាមទន្លេរសាបនឹងចឹងទៅហាសបាទ ហើយដល់ពេលចឹងក៏គេបានរត់ចូលទៅតាមផ្លូវទន្លេរសាបចឹងទៅហាសបាទ ហើយនៅពេលនឹងគឺថាគេបានវៃចូលមកហើយគឺបានបែកដល់មោងហើយចឹងហាសបាទពីព្រោះអីនឹងគឺគេបានចាប់ផ្ដើមវៃគ្នានឹងគឺនៅតាមផ្លូវជាតិចឹងហាសបាទ ហើយសំរាប់នៅតាមភូមិនឹងគឺគេមិនទាន់នឹងវៃចូលដល់នោះទេហាសបាទ ពីព្រោះអីសំរាប់នាក់ដែលគ្រប់គ្រង់នឹងគឺគេបានអោយវៃតាមផ្លូវជាតិនឹងសិនហាសបាទ ហើយសំរាប់នាក់ដែលនៅតាមភូមិនឹងគឺមិនទាន់នោះទេ ហើយនៅពេលដែលមិនទាន់នឹងគឺគេបានចាប់ផ្ដើមចូលមកនឹងគឺគេបានចាប់បានក៏គេបានសំលាប់ចោលតែម្ដងហាសបាទ ហើយសំរាប់នាក់ខ្លះនឹងក៏គេបានរស់ក៏រស់ទៅ ហើយសំរាប់នាក់ខ្លះទៀតនឹងក៏គេបានស្លាប់ក៏ស្លាប់ហើយចឹងហាសបាទ ហើយប្រសិនជានាក់ណាមានបុណ្យនឹងក៏គេបានរស់នៅមកដល់លូវនឹងចឹងទៅហាសបាទ ហើយប្រសិនជានាក់ណាដែលគេមិនមានបុណ្យនោះទេគឺគេដឹងតែស្លាប់បាត់ហើយចឹងហាសបាទ ហើយនិយាយទៅគឺថាអោយមែនទែនទៅគឺនៅក្នុងជំនា់ននឹងគឺមហាសែនវេទនាហើយហាសបាទ ហើយនៅពេលដែលគេបានវៃគ្នានឹងគឺនៅខាងកោះតុកកែ របស់គេនឹងគឺគេបានវៃនៅតាមភូមិចឹងហាសបាទ នឹងហើយគឺវៃតាមភូមិតុកកែនឹងមុនគេចឹងហាសបាទហើយសំរាប់ក្មួយមានបានស្គាល់ដើមតុកកែដែលរឺទេ ហើយសំរាប់ដើមតុកកែនឹងគឺដើមរបស់វានឹងគឺមានប្រឡាហើយនឹងមានស្នែងៗចុងៗចឹងហាសបាទ ៕

ក៖​ បាទនិយាយទៅសំរាប់ដើមនឹងគឺខ្ញុំមិនបានស្គាល់នោះទេលោកពូ បាទហើយចឹងសំរាប់ដើមនឹងថាតើវានៅពេលដែលយើងបានប៉ះវាទៅគឺវារម៉ាះដែលរឺទេលោកពូ ???

ខ៖ បាទនិយាយទៅសំរាប់ដើមនឹងគឺមិនរម៉ោះនោះទេ ហើយសំរាប់ដើមនឹងគឺវាប៉ូតប៉ុនបាតដៃរបស់យើងនឹងហាសបាទ ហើយសំរាប់ដើមនឹងគឺមានរាងអុចៗដូចជាដើមដំបងយក្សចឹងហាសបាទ ហើយសំរាប់ចាស់ៗគឺគាត់តែងតែកាប់វាមកនឹងគឺដើម្បីធ្វើថ្នាំអីចឹងទៅហាសបាទ ហើយនៅពេលដែលគេបានយកមកនឹងគឺគេបានឈូកៗវានឹងជាមួយនឹងស្នាប់ដៃរបស់យើងហាសបាទ ហើយសំរាប់ដល់ពេលចឹងគឺគេបានវៃយើងហើយហាសបាទ ហើយនៅពេលដែលវៃយើងនឹងគឺវៃយើងពីខាងក្រោយចឹងហាសបាទ ហើយនៅពេលដែលគេបានវៃយើងនឹងគឺមនុស្សនឹងឡើងរនាហាសបាទ ហើយជាពិសេសនឹងគឺគេបានវៃយើងនឹងជាមួយនឹងត្បូងជាប់របស់ពួកនឹងចឹងហាសបាទ ហើយនិយាយទៅនៅក្នុងជំនា់ននឹងគឺវេទនាខ្លាំងណាស់បាទ ៕

ក៖ បាទហើយចឹងសំរាប់ចង់សួរលោកពូនូវសំនួរមួយចុងក្រោយថាសំរាប់លោកពូមានអ្វីចង់និយាយទៅកាន់ក្មេងៗជំនាន់ក្រោយអោយពួកគាត់បានដឹងអំពីខ្សែជិវិតរបស់លោកពូថានៅក្នុងជំនាន់មួយនឹងលោកពូមានជីវិតលំបាកយ៉ាងមិចហើយសំរាប់នៅពេលបច្ចុប្បន្ននេះនឹងស្រុករបស់យើងនឹងលេងមានសង្គ្រាមហើយចឹងថាតើលោកពូអាចប្រាប់ទៅកាន់ចៅៗរបស់លោកពូអោយពួកគាតខំប្រឹងប្រែងរៀនសូត្រអោយបានច្រើនហើយនឹងធ្វើជាកូនល្អហើយនឹងពលរដ្ធល្អអីថាតើលោកពូមានអ្វីចង់ប្រាប់ទៅកាន់កូនចៅរបស់លោកពូបន្ដិចដែលរឺទេលោកពូ ???

ខ៖ បាទនិយាយទៅខ្ញុំចង់ប្រាប់ទៅកាន់ក្មេងៗថាតើយើងធ្វើយ៉ាងមិចអោយយើងចេះរក្សាសន្និភាពអោយបានត្រឹមត្រូវចឹងទៅហើយធ្វើយ៉ាងមិចកុំអោយមានការឈ្នួសប្រកែកគ្នាហើយនឹងធ្វើយ៉ាងមិចអោយខំប្រឹងប្រែងរៀនសូត្រអោយបានច្រើនដើម្បីប្រទេសជាតិរបស់យើងដើម្បីធ្វើយ៉ាងមិចកុំអោយមានរបបនឹងកើតឡើងមកវិញចឹងហាសបាទ ហើយប្រសិនជារបបនឹងបានមកនឹងគឺយើងទាំងអស់គ្នានឹងគឺដឹងតែកំសត់ហើយពីព្រោះអិនឹងសំរាប់ខ្ញុំនឹងគឺបានឆ្លងកាត់អស់ហើយសំរាប់រឿងទាំងអស់នឹងចឹងហាសបាទ ហើយដល់ពេលចឹងគឺចង់អោយចាស់ៗហើយនឹងក្មេងៗជំនាន់ក្រោយនឹងអោយពួកគាត់ខំប្រឹងប្រែងរៀនសូត្រដើម្បីកុំអោយប្រទេសជាតិរបស់យើងនឹងបានធ្លាក់លង់ចូលមកជំនាន់នឹងម្ដងទៀតចឹងហាសបាទ ហើយយើងខំប្រឹងប្រែងរក្សាសន្និភាពរបស់យើងអោយបានយូរចឹងហាសបាទ ហើយណាមួយទៀតនឹងគឺអោយយើងនឹងចេះអធ្យាស្រ័យគ្នាទៅវិញទៅមកចឹងហាសបាទ ហើយជាពិសេសនឹងគឺចំពោះគ្រឿងញ្ញ៉ៀនធ្វើយ៉ាងមិចអោយយើងនឹងអោយគេចផុតអោយឆ្ងាយសំរាប់គ្រឿងញ្ញ៉ៀននឹងចឹងហាសបាទ ពីព្រោះអីនឹងសំរាប់គ្រឿងញ្ញ៉ៀននឹងគឺវាអាចសំលាប់យើងបាន ហើយយើងក៏អាចនិយាយបានថាធ្វើអោយយើងនឹងគិតមិនបានជ្រៅជ្រះហើយនឹងមានគំនិតវែងឆ្ងាយចឹងហាសបាទ ហើយដល់ពេលចឹងទៅគឺវាអាចនឹងបំផ្លាញ់យើងខ្លួនឯងហើយណាមួយទៀតនឹងគឺវានឹងបំផ្លាញប្រទេសជាតិរបស់យើងបានទៀតចឹងហាសបាទ ហើយយើងធ្វើយ៉ាងមិចកុំអោយប្រទេសជាតិលង់ដោយសារតែយើងចឹងហាសបាទហើយនិយាយទៅសំរាប់ខ្ញុំគឺខ្ញុំមានតែការផ្ដែលផ្ដាំតែប៉ុននឹងចឹងហាសបាទ ៕

ក៖ បាទហើយចឹងសំរាប់ថ្ងៃនឹងគឺអរគុណច្រើនមែនទែនលោកពូដែលបានជួបជាមួយលោកពូហើយនឹងលោកពូបានចែកចាយច្រើនពីបទពិសោធន៏របស់លោកពូច្រើន ហើយក៏សង្ឃឹមថាសំរាប់បទពិសោធន៏របស់លោកពូគាត់នឹងបានស្ដាប់ហើយនឹងបានទទួលនូវចំនេះដឹងបានច្រើនអំពីខ្សែជិវិតរបស់លោកពូ ហើយនឹងពួកគាត់ខំប្រឹងប្រែងរៀនសូត្រអោយបានច្រើនហើយនឹងធ្វើជាកូនល្អហើយនឹងធ្វើជាពលរដ្ធល្អនៅក្នុងសង្គមរបស់យើងផងដែល ហើយជាពិសេសនឹងគឺផ្ដល់ភាពកក់ក្ដៅអោយលោកពូហើយនឹងអ្នកមីងអោយលោកពូអ្នកមីងមានអារម្មណ៏ថាកាន់តែសប្បាយចិត្តកាន់តែច្រើនផងដែល ហើយនឹងមានភាពរីករាយច្រើននៅក្នុងជីវិតរបស់លោកពូផងដែល បាទហើយចឹងសំរាប់ថ្ងៃនឹងអរគុណច្រើនខ្លាំងណាស់សំរាប់លោកពូហើយនឹងអ្នកមីង បាទហើយចឹងប្រហែលជាខ្ញុំនឹងបញ្ចប់ជាមួយនឹងលោកពូហើយនឹងអ្នកមីងផងដែល ហើយសំរាប់លោកពូមានអ្វីចង់និយាយបន្ថែមទៀតដែលរឺទេលោកពូរឺក៏អស់ហើយដែលទៅលោកពូ ???

ខ​៖ បាទសំរាប់អស់ហើយបាទ និយាយទៅប្រសិនជាអោយខ្ញុំនិយាយវិញនឹងរយះពេលមួយយប់ហើយនឹងមួយថ្ងៃនឹងគឺយើងនិយាយអំពីរឿងទាំងអស់នឹងគឺមិនអស់ផងហាសបាទ ៕

ក៖ បាទនិយាយទៅសំរាប់លោកពូគឺគ្រាន់តែនិយាយកាត់ៗគឺបានប៉ុននឹងទៅហើយ ចុះទំរាំតែលោកពូបាននិយាយអំពីសាច់រឿងពេញទៀតនឹងគឺច្រើនខ្លាំងណាស់មែនដែលរឺទេលោកពូ ???

ខ៖ បាទៗនិយាយទៅសំរាប់ឆាតជីវិតរបស់ខ្ញុំប្រសិនជាខ្ញុំតែងរឿងនឹងគឺរឿងរបស់ខ្ញុំនឹងបានមួយភាគហាសបាទ ពីព្រោះអីនឹងគឺយើងបានជួបនឹងរឿងកំសត់ផងអីចឹងហាសបាទគឺជួបច្រើនខ្លាំងណាស់បាទ ៕

ក៖​ បាទហើយចឹងអរគុណច្រើនលោកពូ បាទហើយចឹងជំរាបលាណាលោកពូ ៕